Ai‘ta! » Digwener, votadeg foran e ti-post Republik e Roazhon\nDigwener, votadeg foran e ti-post Republik e Roazhon\nGant strollad Ai’ta !, hag a zifenn implij ar brezhoneg er vuhez foran, e vo aozet ur votadeg foran digwener, d’an 3 a viz Ebrel, eus 11e da 3e gm, dirak ti-post Republik e Roazhon. Pal ar votadeg-mañ a vo goulennata ar pratikoù, an implijidi, kement ha tud ar vro war plas ar brezhoneg er burevioù post e Roazhon. Ur goulenn eeun a vo savet outo : « Ha mat eo deoc’h e vefe divyezhek, brezhoneg ha galleg par-ouzh-par, tiez-post Roazhon ? »\nUr strollad hag a stourm evit diorren ar brezhoneg er vuhez foran eo Ai’ta !. Abaoe un toullad bloavezhioù eo bet hor strollad e darempred gant renerien La Poste evit goulenn ma vo brezhoneg er burevioù post (panelloù, mekanikoù, lakaat war-raok an implijidi a oar brezhoneg…). Ne c’hell chom bev ur yezh nemet ma c’heller ober ganti bemdez, da lavaret eo gwelet, klevet ha komz brezhoneg e kement degouezh posubl. Kement-mañ a rank bezañ gwir ivez er rouedad tiez-post a gaver e Breizh, rak kalzig a dud a vez o vont hag o tont drezhañ. Perak ‘ta e vefe dibosubl ober e Breizh ar pezh a vez graet abaoe pell evit yezhoù minorel all en Europa ?\nA-drugarez da labour labour strollad Ai’ta ! ez eus bet gellet degas hor yezh en un nebeut burevioù post dija. P’emañ kêr Roazhon o boulc’hañ an hent gant ur steuñv politikerezh yezh a zlefe bezañ youlek, e rank Ar Post mont da-heul. Kemer harp a c’hell war Ti ar C’hevredigezhioù evit staliañ panelloù ma vo brezhoneg warno holl, hag a live gant ar galleg (memes ment, memes skritur, memes titouroù).\nDigwener, eus 11e mintin da 3e gm, e fell d’hor strollad reiñ an tu da dud Roazhon embann o soñj war plas ar brezhoneg er burevioù nevez kempennet. D’an ober e vo aozet ur votadeg dirak burev post Republik.\nDeuit niverus da votiñ ha da reiñ an dorn !\n« Koulzad “dilennadegoù departamant 2015 ha brezhoneg” : an disoc’hoù diwezhañ !\n“Granit rose tour” : hag ar brezhoneg ? »


Ganedigezh Gwener (Botticelli) - Wikipedia\nMeur a livadur zo bet anvet Ganedigezh Gwener.\nGanedigezh Gwener, pe La Nascita di Venere en italianeg, zo un daolenn gant Sandro Botticelli, ma weler an doueez Gwener o tiflukañ eus ar mor.\nSimonetta Vespucci, kaerañ plac'h Firenze hervez ar vrud, eo a zo Gwener en daolenn.\nSavet eo bet an oberenn etre 1482 ha 1486, marteze evit Lorenzo di Pierfrancesco de’ Medici, kenderv da Lorenzo il Magnifico. Hennezh a oa, d’ar mare-se, perc’henn ar villa di Castello ma oa “Ganedigezh Gwener” hag “An Nevezamzer”, hervez a skrive Giorgio Vasari en e levr “Le Vite”, embannet e 1550.\nSandro Botticelli a c’halle bezañ awenet gant ar barzh Angelo Poliziano, hag a zeskrive ganedigezh Gwener en ur varzhoneg dezhañ. En oberennoù Homeros hag Ovidius e c’haller kavout an hevelep sujed: Zefiros, doue an avel Gornôg, o kas an nevezamzer en e alan hag e bried C’hloris, o vriata anezhañ. N’eo ket sur e anaveze Sandro Botticelli an oberennoù orin. Met dre e amezeg, Giorgio Antonio Vespucci e c’halle ober anaoudegezh gant ar barzh ha tud vrudetañ Firenze. Unan eus e guzulerien e c’halle bezañ ivez ar prederour Marsilio Ficino.\nGwelout an daolenn a c'haller e Mirdi an Ofisoù e Firenze.\nAdtapet diwar « https://br.wikipedia.org/w/index.php?title=Ganedigezh_Gwener_(Botticelli)&oldid=1862845 »\nDernière modification le 8 Gen 2020, à 21:42\nKemmoù diwezhañ degaset d'ar bajenn-mañ d'an 8 Gen 2020, da 21:42.


Seurtad (yezhoniezh) - Wikipedia\nUr seurtad yezhel, pe, ent krenn, ur seurtad, a glot gant an doare ma vez komzet e degouezhioù zo. Argemmañ a ra ar yezh gant an amzer, gant an egor, gant ar strollad kevredigezhel, gant ar blegenn pe gant ar reizh.\nRak-se ez eus eus meur a zoare seurtad yezhel, da skouer :\nar seurtadoù lec'hel, hag a zo liammet gant an doare ma vez komzet en ul lec'h resis, disheñvel diouzh an doare ma vez komzet el lec'hioù all a-drugarez da veur a izoglos o tennañ d'an distagadur, d'ar gerioù a vez implijet pe c'hoazh d'an doare da sevel ar frazennoù,\nar seurtadoù kevredadel, hag a zo liammet gant renk ar yezherien.\nEn enep d'ar yezhoù, d'ar rannyezhoù ha d'ar parlantoù, hag a zo diazezet war o ferzhioù strukturel, n'eo ket diazezet an doareoù all a seurtadoù war dezverkoù yezhoniel rik. Neoazh e c'hall c'hoarvezout d'ar seurtadoù diazezet war an egor bezañ heñvel oute, dre ma emdro an doare ma vez komzet gant an darempredoù etre ar strolladoù tud war o ziriadoù.\nAdtapet diwar « https://br.wikipedia.org/w/index.php?title=Seurtad_(yezhoniezh)&oldid=1742987 »\nKemmoù diwezhañ degaset d'ar bajenn-mañ d'an 15 Meu 2017, da 22:49.


Pajenn:Le Gonidec - Bibl Santel pe Levr ar Skritur Sakr, eil levr.djvu/383 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/383\n13. Pa glevaz Jézuz kémen̄t sé, é tec’haz ac’hanô enn eur vag, hag en em dennaz a dû enn eul léac’h distrô : ha pa glevaz ar bobl ann dra-zé, é heûliaz anézhan̄ war droad eûz ar c’heriou.\n14. Ha pa’z éa-kuît Jézuz, é wélaz eul lôd brâz a dûd ; hag en doé truez out-hô, hag é iac’héaz hô c’hlan̄vourien.\n15. Hôgen ar pardaez ô véza deûet, hé ziskibled a zeûaz d’hé gavout, hag a lavaraz d’ézhan̄ : al léac’h-man̄ a zô distrô, hag ann heur a ia é-biou. Kas-kuîd ar bobl, évit ma’z ain̄t er bourc’hiou, ha ma prénin̄t boéd évit-hô.\n16. Hôgen Jézuz a lavaraz d’ézhô : Né két réd éz afen̄d dî ; rôit c’houi da zibri d’ézhô.\n17. Lavaroud a réjon̄d d’ézhan̄ : N’hon eûz aman̄ némét pemp tors vara, ha daou bésk.\n18. Hag hén a lavaraz d’ézhô : Digasit-hô aman̄ d’in.\n19. Ha goudé béza gourc’héménned d’ar bobl azéza war ar géot, é kémeraz ar bemp dors vara, hag ann daou bésk ; hag ô véza saved hé zaou-lagad étrézég ann én̄v, é vinnigaz anezhô, hô zorraz, hag é rôaz ann torsiou bara d’ho ziskibled, péré hô rôaz d’ar bobl.\n20. Hag é tebrjon̄d holl, hag hô doé a-walc’h. Hag é kaschon̄t gan̄t-hô daouzék paner leûn gan̄d ann tammou a oa choumed enn hô dilerc’h.\n21. Hôgen euz ar ré a zebraz éz oa ann niver eûz a bemp mil dén, némed ar gragez hag ar vugalé.\n22. Ha kerken̄t Jézuz a rédiaz hé ziskibled da biña er vâg, ha da von̄d enn hé raog enn tu all d’al lagen, é-pâd ma kasché-kuîd ar bobl.\n23. Ha goudé béza kaset-kuîd ar bobl, é piñaz war eur ménez hé-unan evit pedi. Hôgen ar pardaez ô véza deûed, édo énô hé-unan.\n24. Hôgen ar vâg a ioa hejet gan̄d ar c’hoummou é-kreiz ar môr : hâg ann avel a ioa énep.\n25. Hôgen d’ar pévaré dihun eûz ann nôz, é teûaz d’hô c’havout ô kerzoud war ar môr.\n26. Ha pa weljon̄d anézhan̄ ô kerzoud war ar môr, é saouzanjon̄d, hag é léverjon̄t : Eunn teûz eo. Hag é c’harmchon̄t gan̄d aoun.\n27. Ha kerken̄t Jézuz a gomzaz out-hô, enn eul lavarout : Hô pézet fisian̄s : mé eo, n’hô pézet kéd a aoun.\n28. Hôgen Per a respoun̄taz d’ézhan̄ ô lavarout : Aotrou, mar d-eo té, kémenn d’in mon̄d d’az kavout war ann doureier.\n29. Hag hén̄ a lavaraz : Deûz. Ha Per ô tiskenna eûz ar vâg, a gerzé war ann dour évit mon̄d da gavout Jézuz.\n30. Hôgen pa wélaz eunn avel gré, en doé aoun : hag ével ma téraoué gwélédi, é c’harmaz ô lavarout : Aotrou, savéta ac’hanoun.\n31. Ha râk-tâl Jézuz oc’h astenna hé zourn, a grogaz enn-han̄, hag a lavaraz d’ézhan̄ : Dén a nébeûd a feiz, pérâg éc’h eûz-té diskrédet ?\n32. Ha pa oen̄t piñed er vâg, ann avel a baouézaz.\n33. Hôgen ar ré a ioa er vâg a dôstaaz, hag a azeûlaz anézhan̄, ô lavarout : Évit-gwîr Mâb Doué oud.\n34. Ha goudé m’hô doa treûzed al lagen, é teûjon̄t é douar Jénésar.\n35. Ha pa zeuaz tûd al léac’h-zé d’hé anaout, é kaschon̄t dré ann holl vrô, hag é tigaschon̄d dézhan̄ ann holl dûd klân̄.\n36. Hag é péden̄t anézhan̄ d’hô lézel da steki héb-kén out penn-pil hé zaé. Ha kémen̄d hini a stokaz out-han, a oé iac’héet.\n1. Neûzé Skribed ha Farizianed a zeûaz d’hé gavoud eûz a Jéruzalem, hag a lavaraz d’ézhan̄ :\n2. Pérâk da ziskibled a drémen-hi dreist kéménnadurézou a-c’hénou ar ré-gôz ? Râk na walc’hon̄t kéd hô daouarn pa zebron̄t bara.\n3. Hôgen hén̄ a respoun̄taz d’ézhô ô lavarout : Pérâk c’houi é tréménit-hu dreist gourc’hémenn Doué évid hô kéménnadurézou a-c’hénou ? Râk Doué en deûz lavaret :\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/383&oldid=154831 »\nKemmoù diwezhañ degaset d'ar bajenn-mañ d'an 20 Her 2019, da 12:39.


Région_Bretagne - War-zu diorren an hidrogen nevezadus\nDa-geñver Breizh COP ez eus bet studiet a-dost, gant Rannvro Breizh, penaos diorren an hidrogen pa’z eo un dra a bouez evit ar c’hemmesk energetek da zont, evit produiñ nebeutoc’h a garbon, dreist-holl war dachenn an treuzdougen. Da-heul disoc’hoù ar studiadenn ez eo ar pal bremañ mont pelloc’h gant an oberoù nevezus ha sikour obererien nevez da-heul ul lañs a-stroll.\nAn Energy observer zo unan eus an oberoù nevezus war dachenn an hidrogen Jeremy Jeremy Bidon\nGant sikour ar stroll mailhed war an hidrogen, SEIYA, Alca-Torda hag Element Energy, eo bet ar Rannvro, BDI hag an ADEME o studiañ an danvez a zo e Breizh evit produiñ hag ober gant hidrogen « glas » ac’hann da 2050. Ar pal e oa, war ar memes tro, termeniñ ar pezh a vefe d’ober kentañ-wellañ a-fet frammoù ha raktresoù ha renabliñ an obererien er filierenn-se. War-lerc’h 5 mizvezh labour eo bet embannet disoc’h an enklask.\n"En Europa n’eo ket stank ar rannvroioù a vefe gouest da sevel ur gwir filierenn dija, ha Breizh zo e-touez ar re-se. Peadra hon eus da broduiñ, treuzfurmiñ, stokañ ha skignañ hidrogen diwar energiezhioù naet evel hini ar rodoù-avel". André Crocq, Kuzulier-rannvro karget eus an treuzkemm energiezh.\n190 oberer e Breizh dija\nE Gwened, Sant-Maloù, Redon, Maen ar Boudiged (35)... Un tamm e pep lec’h e Breizh ez eus bet kroget gant arnodoù : cheñch kirri gant Morbihan Energies, ijinañ bigi an amzer-da-zont gant Energy Observer, staliañ lec’hioù da broduiñ ha da skignañ hidrogen glas diwar danvezioù nevezadus, ober enklaskoù en industriezh war dachenn ar c’hompozennoù nevez… Gant an oberoù-se e vo gallet sevel ur sturfollenn evit Breizh, ur steuñv oberoù e kenlabour lies etre obererien bublik ha re brevez hag a vo lañset e-kerzh 2020 evit diorren an hidrogen nevezadus.\nPetra eo an hidrogen ?\nEvel an tredan e c’hall an H² kas energiezh produet gant un danvez all. Betek-henn e oa eus hidrogen « gris » produet dreist-holl diwar tireoul ha gaz naturel ; ne gouste ket ker met deuet fall e oa abalamour ma oa saotrus. A-benn nebeud e vo gallet produiñ hidrogen « glas » dre elektroliz gant energiezhioù nevezadus : rodoù-avel, fotovoltaeg pe biogaz. Ret e vo neuze produiñ ha skignañ a-yoc’h abalamour da zont a-benn da lakaat diskenn priz an energiezh-se a zo uhel bepred. N’eo ket saotrus ha n’eus ket a dermen kargañ, gant se ez eus kalz a berzhioù mat gant an hidrogen hep karbon : gallout a reer stokañ anezhañ ha bezañ mat evit meur a zoare treuzdougen, eus ar c’harrigennoù gorre-gouziz d’ar bigi giz nevez, rak a bep seurt ment eo ar piloù loskant ha gallout a reer moduliñ anezho.\nPublié le Monday, October 28, 2019


Deskit ur ger brezhoneg bep sizhun\nLiammet ha bravaet eo ar c’harterioù gant an Triskell.\nAn Triskell, ur c'hemm evit kêr\nEn ur wellaat aezamant an dreizhidi, ingalded, surentez, rikted ha herrder ar c'hirri-boutin e klasker, àr un dro, gounit tachadoù e kêr evit gwellaat rouedad hentoù an dud àr droad, pe suraat monedone ar beloioù. Un digarez eo evit adaoziñ kêr, he c'haeraat, talvoudekaat ar stalioù kenwerzh hag an tachadoù labourerezh, en ur vroudiñ an dud da zilezel o c'hirri-tan ha da implij modoù treuzdougen arall. Ur gêr blijus ha " padus " zo ur gêr ma 'c'h eer àr e c'hoar, àr droad, àr velo... pe gant ar bus, gant plijadur !\nÀr ar prim\nGant ar c'hempennadurioù e kêr e vez aesaet mont-ha-dont ar c'hirri-tan ha bihanaet an tizh.\nPa antreer e kêr dre groashent-tro Kerne-Veur, emañ bet cheñchet penn-da-benn ar boazioù mont-ha-dont er c'harter darempredet stank-se. Bremañ ec'h aer difonnoc'h evit sellet doc'h ar gweledva ! Ha difonnaat a reer ivez en tachadoù 30, a zo ur boaz dibar en Oriant : e pep karter e vez savet terkadurioù a jaoj en ur gaozeal gant an annezidi : kroashentoù-tro bihan, adaozet e vez ar mod parkiñ, strishaet an hent...\nHag en tachadoù boutin e kemennomp d'ar vleinerion a zo prez àrne e rankont lezel an dud vreskañ da dremen !\nEn Oriant e vez aesaet an traoù d'ar marc'hoù-houarn\nBandennoù ha roudennoù divrogedoù, hentoù marc'h-houarn-bus, riblennoù kenlodennet, hentoù divrogedoù daoudu, forzhioù troiñ a-zehoù... An Oriant, an hent meur evit ar gazeg-dir ! An terkadurioù a zouj doc'h ar meizad " belo " adal ar penn kentañ. A-c'houde 2013 e c'heller feurmiñ 200 belo gant ar servij Velo an Oriant : beloioù kêr, beloioù tredan pe beloioù-pleg... da bep hini e velo, da bep hini e vod, da bep hini hervez e c'hoantoù !\nKêr he deus digoret ur skol velo ivez : a-hed ar blez e vez aozet abadennoù er skolioù evit broudiñ ar vugale da vont àr velo... Ur maread deskiñ en ur mod !\nDeskiñ, bepred, gant ar " Goudor Syklett " hag a oa bet savet da vare distro-skol 2016 : ul lec'h ma c'hell pep hini kempenn e velo, gant ar benvegoù a jaoj, gant pezhioù eil-dorn, ha skoazellet gant tud varrek gouest da gelenn.\nAr c'herzhed eo ar gwellañ\nAr gerzhourion, an dud vreskañ, a rank bout gwarezet. Unan a bennaennoù pennañ Kod ar straedoù eo ha gant ar c'hod-se e vo gounidet tachenn c'hoazh, gant tachadoù daremprediñ nevez evit suraat ha laouenaat an tachad foran.\nHa peogwir emañ ar c'herzhed ur blijadur: an dastumad gant e eizh hentad : endro an arvor, hini ar maezioù pe hini kêr, an Oriant e kement feson a zo.\nKaout aezamantoù e kêr\nNi zo holl, koulz pe goulz, tud dalc'het en hor c'herzhed. Er rummad tud-se e voder estroc'h evit an dud e kadorioù-ruilh, ar re gant nammoù skiantoù (tud dall pe fall o gweled, tud vouzar pe fall o c'hleved...) pe gant nammoù spered (diaezamantoù anaoudel da skouer), mes ivez an dud sammet a bakadoù pounner, an dud àr an oad, an dougerezed, an oadourion gant bountelloù pe karrigelloù... Riblennoù izelaet en treuzadennoù evit an dud àr droad a aesaio mont-ha dont an dud e kadorioù-ruilh.\nGant bandennoù-stekiñ a-ratozh en treuzadennoù evit an dud àr droad e c'hell an dud dall pe fall o gweled diwall doc'h an dañjerioù.\nTroiñ evel ur ganell\nPa grog amatourion ar rikliñ gant plijadurioù ar bitum ne vezont ket mui evit arsav gante ! Skateboard, wakeboard, troterez, street-surf... muioc'h-mui a ijinoù-ruilh a bep seurt a weler e kêr. O flegiñ, o displegiñ, o renkiñ a c'heller gober... ken aes ha tra ! Ent ofisiel n'int ket (c'hoazh ?) lakaet da vodoù treuzdougen : setu perak e tremen an dud a ra gante da dud àr-droad hag e rankont monet goustad àr ar riblennoù-straed, doujiñ ar gouleier triliv ha monet gant an treuzennoù gwarezet. Kuit a droiñ kêr en ur roudenn sport keveziñ...\nDonemat er bourzh !\nEn Oriant, ma vez 35 500 implij-labour, e kengej miliadoù a dud ag ar c'humunioù tro-ha-tro. Chañs o deus tud ar c'humunioù é chom en tu arall d'ar vorlenn pa c'hellont gober gant ur mod treuzdougen kalz efedusoc'h evit ar c'hirri-tan. Aes, herrek, arboellus, ekologel, ar vag-treizh zo gantañ an holl spletoù a gaver en treuzdougen boutin, gant an draig oc'hpenn hag a ra d'ar pennad-hent etre an ti hag al labour bout evel ur verdeadennig. Ha tud an Oriant ivez a vourr é ober an hent en tu enep ! Kaset e vez evel-se tost 800 000 beajour bep blez, tud hag a denn gounid ag an nevezadurioù diwezhañ a zouj doc'h an endro, gant ar vag-bus " hep tamm dilaoskadenn ebet ".\nEvit vakañsiñ pe àr ar pemdez, àr vag dre-lien pe àr vag-dre-dan, er vag-treizh, àr lestr-treizh Enez-Groe, pe zoken àr ur mordreizher merdeiñ, an holl listri-se a ra liammoù ha kaset e vezomp trema lec'hioù arall.


Journal de Renaud Camus, lundi 14 octobre 2013\ncréée le mardi 15 octobre 2013, 12 h 31Lundi 14 octobre 2013, minuit et demi. Pierre, la semaine prochaine, doit se rendre aux États-Unis afin d’y assister au baptême de son ~~~~~~ ~~~ ~~~~~~~~, ~~~ ~~~~~ ~~~ ~~~~ ~~~~~~. ~~~~~ ~~~ ~~~~~~~~~ ~~~~ ~~~~~~~, ~~~ présume, et son ~~~~~~~ ~~~~~ ~~~ ~~~~~~~~~~~~~~, ~~~ ~~~~, ~~~ ~~~ ~~~~, ~~ ~~’~~~~~~~~~, The ~~~~~~~~~~ ~~~ ~~~~~~ Adams. Du ~~~~~, ~~~ ~~~~~~~~~~ ~~’~~~~~~ ~~~~~ ~~~~~~~ ~~~ ~~~~~~~~~~~ ~~~~ ~~~~~~~~~~~~~~ ~~~ cette longue et ~~~~~~~~~~ ~~~~~~~~~, ~~~~~ ~~~~~~~ ~~~~~ ~~~~ ~~~~~~ ~~~~~~’~~~ ~~~~. « Self-appreciative, ~~~~~ ~~~~~ ~~~ ~~~~ ~~~~~~ clan », ~~~~~ ~~~~~~~ ~~~~~~, ~~~~~~~~ ~~~~~~~~~~ ~~~~ ~~~~~~-~~~~~ ~~~ ~~~~~~~~~ ~~~ ~~~ nom et de ~~~~~~ ~~~~~~~~ ~~~~~ ~~~~~~ ~~~~~~~~~, ~~~~~~~~~ ~~~~~~~~~~~~, ~~~ ~~~~ ~~~~~~~ journal, ~~~~~ ~~~~ ~~~~ ~~~~~~~~~ ~~~~~~~ ~~~~~~~, ~~~~, ~~’~~~~-~~~ ~~~~~~~~~ ~~~~~ ~~~~~~~~~~~ ~~~~~~~ ~~~’~~~ ~~~ ~~~~~~~~, ~~~ serait devenu, aux ~~~~~~ ~~~~ ~~~~~~~~ ~~~~~~~~~~, ~~’~~~~~~~~ ~~~ ~~~~~ ~~~~~~~~~ ~~~~~~~ ~~~~~~ ~~~ ~~~~~ ~~~~~~~~. ~~~ ~~’~~~~~~ ~~~~~~~~~ ~~ ~~’~~~~ ~~~ ~~~~~~~ ans.\nEn ~~~~~, ~~ ~~’~~~~ ~~~ ~~~~~~~~~ ~~~~, il fut désigné ~~~~~~ ~~~~~~~~~~~ ~~~~~~ ~~~ ~~~~~~~~~~~ ~~~~~ ~~~ ~~~~~~~~~ ~~~ ~~’~~~~~~~ ~~~~ ~~~~~~-~~~~~ ~~~ ~~~~~~~, ~~~~~~~~ ~~~~~. ~~~ ~~~~~~~ ~~~ ~~~~~~-~~~~~~~~~~~~, ~~~~~~ ~~~ ~~~~~~~ ~~~~~~~~ ~~’~~~~~~~, ~~’~~~~~~~~~~~~ ~~~ de formation en ~~~~~~~~~~~~, ~~~ ~~~~~~~~~~ ~~~ ~~~~ ~~~~~-~~~~, ~~~ ~~~~~~~~~~ ~~ ~~~~~~ ~~~~ ~~~~~, ~~~ ~~~~~~ ~~~~~~~~ ~~~~~-~~~~~~~~~~ ~~~ ~~~~~~~~~ ~~~~~~~~~~ ~~~~ ~~~~~~-~~~~~, ~~~~ ~~~~~~~~~~ ~~~~~ ~~~ ~~~~~~~~~ ~~~~~~~~~~, avec les Anglais, ~~~ ~~~~~~~ ~~~ ~~~~~ ~~~~ ~~~~~~~ ~~~~~~~~~ ~~~ ~~~~~~~ ~~’~~~~~~~~~~~~~ ~~~~~~~~~~~. ~~’~~~~~~ l’Encyclopaedia Britannica, ~~~ ~~~~~~~~ ~~~~~~ ~~~~~~~~~~~~~~~ ~~~~ ~~~~~~~~~~ ~~~ ~~~~~~~~~~~ ~~~ ~~~ ~~~~~~~~~~~ ~~~~~~~~~~~~~ ~~~~~~~~~~~ et prit une ~~~~~ ~~~~~~~ ~~ ~~’~~~~~~~~~~~~ ~~~ ~~~~~~ ~~~~~~. ~~~ ~~~~~~ ~~~~ ~~~ ~~~~~~~ ans.\nL’histoire ~~~~ ~~~~~~~ ~~’~~~~~~~~~ ~~~ ~~~~~~ ~~~~~~, ~~~ ~~~~~ ~~~~~~~ ~~~~~, ~~ ~~~~~~ ~~~~ ~~~~~~~~~~~~, des garçons (ce ~~~~~ ~~~ ~~~~~~~~ ~~~~ ~~~~~~~~) ~~~~~ ~~~~~~ ~~~~~~~ ~~~ ~~’~~~~~~~~, ~~~ ~~~~ ~~~~~~~ ~~~~ ~~~~~~ ~~~~~~~~~~~~~~ ~~~~~ ~~~~ ~~~~~~~~~~~~~~ ~~~~~ ~~ ~~~~~ ~~~~~~~~~~. ~~~ ~~~~~~~ ~~~~~~~~~~~~~ ~~~~~~~~’~~~~. Au contraire, on ~~~~~ ~~~~~~~~~~ ~~~~~~~~~~ ~~~’~~~ ~~~~~~ ~~~~~~~~~~ ~~~~~~~~~~~~ ~~’~~~~~~~~~~~ ~~~~ ~~~~~~~~, ~~~~~ ~~~~ ~~~~~ ~~~~~~, ~~ ~~~~~ ~~~ ~~~~~~~ ~~~~~ ~~~~~~ ~~~~~~~ ~~~ ~~ ~~~~~~~ ~~~~ ~~~~~~~, ~~~ bien deux. On ~~~~~ ~~~~~ ~~~~ ~~’~~~~~~~~~~ ~~~~~~~~~~~~~ ~~~ ~~~ ~~~~~~~~~ ~~~~~. ~~~~ ~~~~~~~ ~~~~ ~~~~~~~~~ ~~~~~ ~~~~~~~~~~~ ~~ ~~~~~~ ~~~~~~~~~~, ~~~ ~~~~~~~~ ~~~ ~~~~~~ ~~~~~~~~~~~~ ~~~~ ~~~~ ~~ ~~’~~~~~~~~~~ reçue de leurs ~~~~~~~~, ~~~~~~~~ ~~~ ~~~~~ ~~~~~~~~, ~~~~~~~~ ~~’~~~~~~~~~ ~~~ ~~~ ~~~~~~~~ ~~~ ~~’~~~~~~~ ~~ ~~~~~~~~ ~~~~~~ ~~~~~~~ ~~’~~~ ~~~~~~~~~. ~~~~ ~~~~~~~~ ~~~ ~~~~~~~~~~ ~~’~~~~~~~~ ~~~~ ~~~~~~ ~~~~~~~~~~~~~~ ~~~~ plus ordinaires, pour ~~~ ~~~~ ~~~~~ ~~~~ ~~~~~ ~~~~~~~~~~, ~~~~~ ~~~~~~~~~~~~~ ~~~ ~~~~~-~~~ ~~~~~ ~~~~~~ ~~~~ ~~~~~~~~ ~~~~~ “~~~~~~~~~~~~~~~ ~~~~~~~~~~~~”. ~~~ ~~~ ~~ ~~ ~~~ ~~~~ ~~~~~~ ~~~~~~~~~~~~~, ~~~~~ ~~~~ société (et pour ~~’~~~~~~~ ~~~~~~~~). ~~~~ ~~~~~~~~~ ~~~~ ~~~~~~~~ ~~~~~~~~~~ ~~~ ~~’~~~~~~~~~~~~~ ~~~ ~~~ ~~~ ~~~~~~~~ — ~~~~~ ~~~~ ~~~~~~ ~~~~~ ~~~ ~~~~~~~~ ~~~~~~~~~ — ~~~~~~~~ ~~~~~~~~ ~~~~ ~~~~~~~ ~~~~~ exceptionnels, capables de ~~~~~~~~~~~~~ ~~~~~~~~~~~~~~~~ ~~~~~~~~~~~~~~~~~, ~~~~~~~~~~~~~~ ~~~~~~~~~ ~~ ~~~ ~~~~ ~~~ ~~’~~~~~~~ ~~~ ~~ ~~~ ~~~~ ~~~~~~~~ ~~~ ~~~~~ ~~~~~~. ~~~~~ ~~~~~~ ~~~~~~ ~~~~~~~~~~ ~~’~~~~~~ ~~~~ ~~~~~~~~~~~ ~~~~ ~~~~~ de nos farouches ~~~~~~~~~~~~~~~~, ~~~ ~~~~ ~~~~ ~~~~~ ~~~ ~~~~~~ ~~~’~~~~~ ~~~~~~ ~~~ ~~~~~~~~~~. ~~~ ~~~~~~~ ~~~ ~~~~~~~ ~~~~ ~~~~~~~ ~~~~~~~~ ~~’~~~~~~~~ ~~~~~ ~~~ ~~~~~-~~~~~~~~~~~, ~~~ ~~~~ ~~~~~~, ~~~~ ~~~~ parents affolés et honteux.\nCette ~~~~~~~~~~~~, ~~~~~ ~~~~~~~~, ~~~ ~~~~~ ~~~~ ~~~~~ ~~~ ~~~~~~~~ ~~~~~~~~~ ~~~ ~~~ ~~~~ ~~~ ~~’~~~~~~~. ~~’~~~ ~~’~~~~~ ~~~ ~~~~~~ ~~~ ~~~ ~~~~~~~~~~~~~, ~~ ~~’~~~~~~~~, ~~~ ~~~ tout ce qui ~~~~~~~ ~~~ ~~~ performance, ~~~ ~~~~~~~~~~ ~~~~~ ~~~~~~~~~ ~~~~~~~~~~~, ~~~ ~~’~~~~~~ ~~~~ ~~~~ ~~~~~~~~. ~~~~ ~~~~~~~~~~ ~~~ ~~~ ~~~~~~ ~~~~~ ~~~ ~~~~~~~~ ~~~~~~~ ~~~ ~~’~~~~~~~ ~~~ ~~~~~~~~. La détermination, la ~~~~~~~~, ~~~ ~~~~~~~~~~~~~~~, ~~~ ~~~~~ ~~~ ~~~~~~~~~~, ~~~~~~~ ~~~~ ~~~~~~~~~ ~~~~ ~~~~~~~~ ~~~~~~ ~~~~~~~~~ ~~~~~ ~~~~ ~~~~~~ ~~~~~~~~~~~~~~~~~ ~~~~~~~~~~~~~~ ~~~ ~~~~~~~~~~~, ~~~~~ ~~ ~~~~~~~~ ~~~~~~~~~~~ ~~~ ~~~~~~~ de la bossa ~~~~~, ~~~ ~~~~~, ~~~ ~~~~ ~~~ ~~~ ~~~~~~~ ~~~ ~~~~~~.\nvoir l’entrée du lundi 14 octobre 2013 et ses 2 images dans Le Jour ni l’Heure


Abadenn An divskouarn o nijal : "War-lerc'h ar vosenn oa dav partaj an douar, ha pas lesk den ebet da zont d'Eliant !" Eliant #1\nAbadenn An divskouarn o nijal - Pennad skignet d'ar 23.03.2020\nGant : Jean-Michel an Naour, Reun Roue, Louis Lousouarn\nEliant a zo kumun nemeti bro Melenig, Eliant zo ur vro en he-unan, ur vro ha n'eo ket na ba bro C'hlazig war ar c'hornog, na ba bro an Aven war ar c'hreisteiz. Eliant zo Melenig, p'eo meren liv ar vroderezh a fich an dilhad.\nDre c'hras da Jean-Michel an Naour, kuzulier kêr, 'm eus gellet ober anaoudegezh gant daou vrezhoneger all, ha setu ni hon pevar asambles tro d'an daol asambles gant Lili Lousouarn, bet marc'hadour loened, ha Reun 'Roue, labourer-douar war e leve.\nEn abadenn-mañ neuze e vo preget deus labourerezh douar, ha deus ekonomiezh al labour douar.\nDeus ar mod ma vez dalc'het an douar b'ar vro da gentañ : an dispac'h braz, bosenn Eliant, hag an ekonomiezh kapitalour a ra piv zo perc'henn war an douar hiriv an deiz.\nDeus ar mod ma vize miret ar plouz hag ar foenn d'ar mare ma voe ket graet bolotennoù.\nDesket vo ar mod da breg brezhoneg g'ar c'hezeg.\nPreget vo c'hoazh deus ar briz, priz ar boued, ar briz vez paet d'al labourerien douar. Ha neuze vo preget deus ar mod da broduiñ evit kaout ur priz mat.


booking request hotel haus arenberg salzbourg family friendly\nhotel haus arenberg salzbourg, hotel haus arenberg wiki, hotel haus arenbergsalzburg, hotel near volksgarten salzburg\nHotel Salzburg HAUS ARENBERG is one of the best private Hotels in Salzburg. hotel haus arenberg salzbourg staying at hotel salzburg HAUS ARENBERG means being surrounded by a spezial atmosphere of salzburgian lifestyle hotel haus arenberg salzbourg only a few minutes walk from the historical centre of the city you will find the well known hotel salzburg HAUS ARENBERG. hotel haus arenberg salzbourg\nLearn more about: hotel haus arenberg salzbourg, hotel haus arenberg wiki, hotel haus arenbergsalzburg, hotel near volksgarten salzburg\nDiscover the historical part of the old town of salzburg by walking. hotel haus arenberg salzbourg since opening, many visitors have become our regular guests. hotel haus arenberg salzbourg hotel Salzburg HAUS ARENBERG is one of the best private Hotels in Salzburg. hotel haus arenberg salzbourg.\nHere you can find more information: booking request hotel haus arenberg salzbourg family friendly\nHier finden Sie noch weitere Information hotel haus arenberg salzbourg, hotel haus arenberg wiki, hotel haus arenbergsalzburg, hotel near volksgarten salzburg\nbooking request hotel haus arenberg salzbourg family friendly. hotel haus arenberg salzbourg, hotel haus arenberg wiki, hotel haus arenbergsalzburg, hotel near volksgarten salzburg. looking for hotels hotel haus arenberg salzbourg to spend your hotel haus arenberg salzbourg looking for hotels hotel haus arenberg wiki the romantic hotel our big garden.


Journal de Renaud Camus, vendredi 14 mars 1986\ncréée le mardi 14 octobre 2014, 16 h 15\nmodifiée le mardi 14 octobre 2014, 16 h 18Vendredi 14 mars 1986, 11 heures 20 du matin. J’ai fini hier soir le Colibri de Sarduy. C’est celui de ses livres qui m’a donné le plus ~~~ ~~~~~~~~. ~~~ ~~~ ~~~~~~~~~ ~~’~~~~ ~~~~~ ~~~~~~~~~ ~~ ~~~~~~, ~~~ ~~~~~ ~~~~~~~~, ~~~ plus fort de ~~~ ~~~~~~ ~~~ ~~~~~~, ~~~ ~~’~~~~~~~~~ ~~~ ~~~ ~~~~~~~~~~~ ~~~~~ ~~~~ ~~~~~~~~~ ~~~~~~~~~~, ~~~~~ ~~~~ ~~~~, ~~~~ ~~~ ~~~~, ~~~~~ ~~~ ~~’~~~~~~~~~~ ~~~ lire Colibri. ~~’~~~~~~ ~~~~~~ ~~~ secousses et ne ~~~~~~~~~~ ~~~~ ~~ ~~~~~~~~ ~~~ ~~~~ ~~~~~~~ ~~~ ~~~~~~ ~~~ ~~~ ~~~~ ~~~~~~~ ~~~ ~~~~~. ~~~ ~~~~~ ~~~~~~~~~~~~~~~ ~~~~~~, ~~~~~ ~~~~~~~, ~~~ ~~’~~~~ ~~~~ ~~~~ ~~~~~~~~~~~, ~~’~~~~ le style. J’en ~~~~~~~~ ~~~~ ~~~ ~~~~~ ~~~~~~~, ~~~ ~~~~~ ~~~~~~~~~~~~ ~~~~~~~~. ~~~~~~ ~~~~ ~~~~~ ~~~ ~~~~ ~~~~~~~~~~~~ ~~~ ~~~~~ ~~~~ ~~~~~~ ~~~ ~~~~, ~~’~~~~ ~~~~~ ~~~~~~~~~~~~~~ ~~~~ ~~~~ ~~’~~~~ éblouissante incongruité. La ~~~~~ ~~~~~~~~ ~~~~~~~~ ~~~~~~, ~~~~ ~~~ ~~~~~~~ ~~~~ ~~~~~~ ~~~ ~~~~~~~~~~~~~~. ~~~~ « ~~~~~~~ ~~~~~~~~~ » ~~~~ ~~~~~~~~ ~~~~~ ~~~ ~~~~~~~ ~~~ ~~~~~ ~~~ ~~~~~~~, ~~~~~ ~~’~~~ ~~~~~~~~~ ~~~~~~ de l’Amérique du ~~~~, ~~’~~~~~~~~~~ ~~~ ~~~~~~~~~ ~~~~~~~~~~~~~ ~~~~ ~~~~~~ ~~~~~~~~~~~~ ~~~~ ~~~~~ ~~~~~~~~~~ ~~~~~~~~~~~~~~~~ ~~~ ~~~ ~~~~~~~~~ ~~~~~~~, ~~~ ~~’~~~~~~~ ~~~ ~~~ ~~~~~ ~~~~ ~~~~~ ~~~~~~~~ ~~~~ ~~~ ~~~~, à l’occasion, « gauchement ~~~~~~~~~ », ~~~ ~~~~~ ~~~~~ ~~~~~~~~ ~~ ~~~~~ « ~~~ ~~~~~-~~~~~~ ~~~~~~~~~~~~~ ». ~~~~~ ~~~ ~~~~~ ~~~~~, ~~~ ~~’~~~~~~~~~~ ~~~ ~~’~~~~~~~~~, ~~~ ~~~ ~~~~~~~~~ ~~~~~~~~~~~~ ~~~ ~~~ ~~~~~~~~, ~~’~~~~~~~~ ~~~ livre d’être très ~~~~~~~~~, ~~~ ~~’~~~~~~~~ ~~~~ ~~~~~~~ : « ~~~ ~~~~~~ ? ~~~ ~~~~~~ ~~~~~~~~~ ~~~ ~~~ ~~~~~~~~~ ~~~~~~~~ : ~~~~~~~~ ~~~~~~~ ~~~~~~~~~ ~~’~~~~ ~~~ ~~~ ~~~~~~~~, ~~~~~~~~~ ~~~ ~~~~~~~~, ~~~~~~~~~, ~~’~~~ ~~~ peur, à quelqu’une ~~~ ~~~~ ~~~~~~~~~~~~~~~~ ~~~ ~~~~~~~~~ ~~~ ~~~~ ~~~~~~~~~~ ~~~~~~~~~~, ~~~~~~~ ~~~ ~~~~~~~~~~~~~~ ~~~~~~~~~~~~~~ ~~~~~~~~ ~~~ ~~~~~, ~~~~~~~~, ~~~ ~~~~~~~ ~~~~ ~~~~~~~~ ~~~~~~~~~ ~~~ ~~~ ~~~~~~~~~~ ~~~~ ~~~~~~~, nos indolentes et ~~~~~~ ~~~~~~ ~~~ ~~~ Saint-Jean ! »\nSi ~~~ préfère Colibri aux ~~~~~~~ ~~~~~~~ ~~~ ~~~~~~~, ~~’~~~~ ~~~~~-~~~~~ ~~~~~~ ~~~~ ~~~~~~-~~~ ~~~~ ~~~ plus sexy. ~~~~~~~ ~~’~~~~-~~~ ~~~~ ~~~~~~~~~ ~~~ ~~~~~~ ~~~ ~~~~ inspiration. L’érotisme n’échappe ~~~~ ~~~ ~~~~~~~~~~ ~~~ tout.\nL’admirable, ~~’~~~~ ~~~~ ~~~~ ~~~~~~~~~ ~~~ ~~~ ~~~~~~, ~~~~ ~~~~~ ~~’~~~~~~ ~~~~ ~~~~~~~~~ ~~~ ~~~~~~~, ~~~~~~~ ~~~~~~ ~~~~~~~~~~ ~~~~~ ~~~ ~~~~~~~~ ~~~~~~~~~~ ; ~~~~~ Sarduy, qui parle ~~~~~~~~~~~~~ ~~~~~~~~~, ~~~~ ~~’~~~ ~~~~ cotraducteurs.\nVoilà ~~~~ ~~~~ (~~~~~~~~~~~) ~~~~~~~~~~ ~~~ ~~~ ~~~~~~~~~ ~~~ « ~~~~~~~~ » de Gai Pied.\nIl ~~ ~~~~~ ~~~~~ ~~~~~ ~~~~~~~, ~~~ ~~~~~~, ~~~~~ ~~~~ ~~~~~~ ne sont plus. ~~~~~~~~~~~~, ~~~~ ~~~~ ~~~ ~~~~~~~ ~~~~~~~ ~~~~ ~~~ ~~~~~~, ~~~ ~~ ~~’~~~~~~~~~~~ ~~~~ ~~~ ~~~~~~~ ~~~~~~~~ ~~~ ~~~~~~~. ~~~, ~~~ ~~~~~~~ ~~~ ~~~~~ ~~~ ~~~~~~, ~~~~~~~-~~-~~~, ~~~~~ si toute cette ~~~~~~ ~~~~~~ ~~~~ ~~~~~~~~~~, ~~’~~~~ ~~~’~~~ ~~ ~~~~~~ ~~~~~~~~~ ~~~ ~~~~ ~~~ ~~~~~ ~~~~ ~~~~~. ~~~ ~~~~~ ~~~ ~~~~ ~~~~~~ ~~~~~~ ~~~’~~ ~~~~~~.


Skingomz. 2 frekañs FM : 98.1 e Naoned ha 91 e Sant-Nazer. AlterNantes FM 12 avenue de l'Angevinière 44800 Saint-Herblain www.alternantesfm.net\nDigoret eo bet e miz Gwengolo 2008. Degemer a ra 54 skolajiad e 2017 'eus 6vet betek 3de). 9 den zo er skipailh pedagogel. Heuliañ a ra ar skolaj program Deskadurezh-Stad. Skolaj Diwan Liger-Atlantel skoazell.skolaj.sant-ervlan@diwan.bzh http://www.diwan44.org/\nDre ar brezhoneg pe dre ar galleg e c'hellit dizoleiñ pinvidigezh dalc'had KDSK, Kreizenn Dafar Sevenadurel Keltiek. An holl zañvez lennegel embannet e brezhoneg hiziv an deiz a ya d'ober darn pouezusañ an dalc'had, a zo digor ivez war lennegezh Breizh e galleg ha war lennegezh an holl yezhoù keltiek all. Un dalc'had arbennik evit […]\nKreizenn stummañ war ar brezhoneg. Ur greizenn-stummañ a vicher e brezhoneg eo, da lavaret eo ur skol da zeskiñ brezhoneg gant kelennerien gopret. Kentelioù-noz, stajoù berr ha stajoù hir a vez kinniget e Bro-Roazhon dreist-holl hag e Sant-Ervlan. Lena Louarn zo bet renerez etre 1989 ha 2010, pa'z eo aet d'ar c'huzul-rannvro. Erlec'hiet eo bet […]\nDigoret eo d'an holl familh. E brezhoneg e vez graet an deskadurezh. Digoust eo ar skol ha digor d'an holl. Skol Diwan Sant-Ervlan 2 bis allée Henri Farman 44800 Saint-Herblain 02 40 63 74 55 skol.sant-ervlan@diwan.bzh www.diwan-santervlan.fr


Kemmesk paotred/merc'hed e Douarnenez : krog mat a ra !\nCulture & PatrimoineCultureE brezhonegLocalQUIMPER\nDigwener dremenet en em dolpas strollad « sinema » an emsav « HF Bretagne » e Douarnenez da geñver gouel ar filmoù. Un emvod e oa evit prederiañ war « ur gwir gemmesk etre paotred ha merc’hed e bed ar sinema hag ar sevenadur ».\nEvel a weler war ar luc’hskeudenn skignet war ar rouedadoù sokial. Krog mat a ra ar « c’hemmesk » !\nUr gevredigezh hag a labour evit ar « gwir ingalded etre merc’hed ha paotred en arzhoù hag er sevenadur eo HF Bretagne ».\nHag ingal eo ar baotred hag ar merc’hed e-barzh HF Bretagne mod-all ?


Bremañ - Niv. 409\nGwir ha stourm\nPeadra zo d’en em soñjal. Hag un dislavar zo etre an daou c’her-mañ, gwir ha stourm? Rak mard emañ ar gwir ganeomp, perak e vefe dav stourm? Ha mard eo dav, e peseurt doare? Ha doareoù zo a vefe “brav” ha lod all a vefe “vil”? Danvez preder zo pa weler e vez heuget muioc’h-mui an dud gant ar feulster, ken e klask stourmerien hag emsaverien a bep seurt doareoù nevez da lakaat o savboent da vezañ trec’h. Peadra da vagañ ar spi e vo kaset ur stourm “reizh” da-benn... ha savet danvez evit ul “label” nevez d’un emsav dinamm e doare “Stourm reizh”. Lakaomp...\nEvit ma teufe kement-mañ da vezañ peurwir avat, e vo ret d’hor c’hevredigezh lakaat er pleustr reolennoù nevez d’ar sistem demokratel. Rak, anat deomp holl, un dra vrein zo e rouantelezh demokratiezh mod Frañs: miliadoù, milionoù a dud a-wechoù zoken, zo bet hag a zo bepred hiziv o tiskouez e doare pe zoare o c’hoant da vezañ selaouet war dachennoù liesseurt evel an armerzh, ar reolennoù sokial pe an ekologiezh... ha blev! Peadra zo, a-wechoù, d’en em c’houlenn ma n’eo ket bet savet ar reolennoù da virout ouzh ar cheñchamantoù er gevredigezh, estreget ar re c’hoantet gant “Ar Priñs”, forzh pegen poell-diboell e vefent.\nPeseurt dibab a chom evidomp da gas hor savboentoù war-raok, mard int disheñvel diouzh re “ar Priñs” ha pa n’eus tu ebet da implij ur reolenn demokratel? Rak aze emañ an dalc’h: ma fell deomp bezañ klevet ha kenderc’hel neuze da lakaat hor yezh da vevañ. Deomp-ni da sevel doareoù nevez, a c’hell bezañ awenet gant sevenadurioù all, evel ar Redadeg [s.o. Bremañ niv. 407]. Kalz re all zo da grouiñ moarvat, keit ma vimp kendrec’het holl gant ar memes tra. Rak, m’emaomp o klask hon doare efedusañ da stourm bepred, n’hon eus douetañs ebet eus hor gwir evit difenn ar brezhoneg, evit glad mab-den. Hag ar gwir hor befe da chom hep stourm evitañ zoken?\nKemennadennoù gant Stumdi, Enercoop Breizh...\nIwerzhon, Amerika Latin, Alamagn, Norzh Euskadi...\nAr Vikinged en abati Landevenneg er bloaz 913.\nLidoù e koun Pask 1916 e Gaillimh.\nKreizenn Le Ker, Euro 2016, “Ni Hon-Unan”...\nDiaochet eo bet ar mordreizher Harmony of the Seas.\nAr rod-vor nevez zo bet staliet e-kichen Enez Vriad.\nUl load nevez zo bet savet gant Martial Ménard: Devri.\nBrezelioù “naet”, emezit-hu?\nKlasket o deus tud zo reoliañ ar brezelioù.\nBrezelioù “naet” ha doareoù “lous”\nUn touell e vefe krediñ e c’heller reoliañ ar brezelioù?\nEmgav diwar-benn ar c’hoariva brezhonek e Brest.\nPevar c’hant vloaz zo eo marvet William Shakespeare.\nPennadoù diwar-benn levrioù bet kaset da Vremañ.\nAn daouzekvet Stunfest zo bet aozet e Roazhon.\nHa tro ho peus bet d’ober an dro-vale hir 34?\nBruschetta kig morzhed hoc’h ha dijuniñ mod saoz.\nEmsavadeg Pask 1916 lidet e Gaillimh\nC’hoariva brezhonek a vremañ: korvempenn Teatr Piba


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:David Cullinane) (KildareStreet.com)\nResults 1-20 of 842,070 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:David Cullinane)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:David Cullinane)


Ar Speret-Santel - Wikimammenn\nL. Prud’homme, 1817 (p. 63-65)\n◄ Resurrection ar c’horfo Ar Speret-Santel An Ilis ►\nEus ar Speret Santel.\nAr Speret-Santel eo an drede person eus an Dreindet. Ar greden er Speret-Santel eo ar sujet eus an eisvet articl eus ar Gredo. Ar fe er Speret-Santel a so quen necesser evel an hini en Tad hac er Map ; n’en deo nemet un Doue gant an Tad hac ar Map, hac egal eo deze en pep tra tout. S. Pêr goude bezàn rebechet da Anani en devoa laret ur gaou d’ar Speret-Santel, a lavar eo da Zoue en deus laret ar gaou-se. S. Paul goude bezàn laret d’ar bobl a Gorinth penaus e voant an Templ a Doue, a lavar penaus ho mempro eo an Templ eus ar Speret-Santel. Er vadiziant hac ep oll invocationo eus an Dreindet adorabl, ar Speret-Santel a so ive invoquet. Santifia a ra hon ineo, rei a ra ar garantez hac ar c’hraç, evel remission ar pec’hejo. Dezân eo da henvel ha da blaci ar Vinistret evit gouvern an Ilis.\nDisquen ar Speret-Santel.\nJesus-Christ, evel hon deus lavaret, a ordrenas d’e Ebestel chom en Jerusalem quen n’en dise digasset deze ar Speret-Santel. En em retira a resont evit beva er retret, er silanç, er beden. En deiz Pentecost ar Judevien, voar dro nav heur dious ar mintin, an decvet deiz goude Ascension hon Salver, e voe clevet un drous evel deus un avel tempest, peini a gargas an ty elec’h ma voa an Disquibien gant ar Verc’hes Vari. Querquent e voe guelet teodo tân, pere en em bartageas hac en em reposas voar ben pep hini. Carguet e voent eus ar Speret Santel. Rei a eure deze couraich ; etablissa a ra enne e demeuranç ; ober a ra aneze tud nevez en ur rei deze ar sclærigen a garantez Doue, a ardeur, a ners, a vertu, ii pere a voa poultron hac imparfait. Digueri a eure o squient evit ober deze compren ar guirioneo eus ar religion, ii pere a voa grosserien hac ep squient. Ober a eure deze an donæzon da goms lies a langaich ha da ober miraclo. Rei a eure deze ar buissanç da gommunica e donæsono d’ar re a gredo en J.C., pe dre an Ebestel dre o successoret, An Ebestel anflamet ar Speret-Santel, a brezegue an Aviel d’ar Judevien, goude d’an oll nationo, o sina dre ho goad an doctrin a brezeguent.\nAr Scritur sacr a ro lies hano d’ar Speret-Santel. Hanvet eo speret, furnez, comprenæson ; speret a gonsolation, avocat, speret a beden, speret principal, speret a garantez, a charite, speret a ro ar vuez, donæson. An donæsono principala eus ar Speret-Santel eo,\n1°. Ar furnez, peini on distag dious an douar hac a ra dimp caret ar pez a sel Doue.\n2°. Ar gomprenæson, peini a ra dimp entent ha compren ar mysterio, ar virioneo eus hon religion.\n3°. An ali, peini a ra dimp choas ar pez a ra muia gloar Doue hac on silvidiguez.\n4°. An ners, peini a ra dimp surmonti gant couraich ar pez en em oppos d’on silvidiguez.\n5°. Ar squient, peini a ra dimp anaveout an hent hac evita an danger evit ober hon silvidiguez.\n6°. An devotion, peini a ra dimp ober gant plijadur ha facilamant ar pez a sel servich Doue.\n7°. Anfin dougeanç Doue, peini a ro dimp evit Doue ur garantez leun a dougeanç, hac a ra dimp cavet aon rac en offanci.\nSongeomp alies er varn hac er gont or bezo da renta da Zoue. Pedomp ha goulennomp donæsono ar Speret-Santel, ha diouallomp rac en contrista dre ar pec’het.\nAdtapet diwar « https://br.wikisource.org/w/index.php?title=Ar_Speret-Santel&oldid=117985 »\nKemmoù diwezhañ degaset d'ar bajenn-mañ d'an 6 Eos 2018, da 13:38.


Republik Moldova (roumaneg : Republica Moldova), pe Moldavia, a zo ur vro eus Europa ar Reter, lec'hiet etre Roumania er c'hornôg hag Ukraina er reter. Un darn eus Priñselezh Moldavia e oa gwechall ha staget e voe ouzh Impalaeriezh Rusia e 1812 hag unvanet gant ar broioù arall roumanek o yezh e 1918. Staget e voe gant Jozef Stalin ouzh an Unaniezh Soviedel e 1945 hag ur republik soviedel e oa betek he dieubidigezh e 1991.\nGer-stur : Limba noastră-i o comoară\nKan broadel: Limba noastră\n(ha kêr vrasañ) Chişinău\n- Prezidant Maia Sandu (Майя Санду)\n- Ministr Kentañ Natalia Gavrilița (Наталья Гаврилица)\n- Hollad 33,843 km² (39)\n- istimadur 2007 4,320,490 ()\n- niveradeg 2004 3,383,332\n- Stankter 111/km² (81)\n- Hollad $9,367 million (141)\n- Keidenn $2,962 (135)\n33.2 (kreiz) ([[Roll ar broioù hervez Feur an Diorroadur Denel|]])\nUn ezel eo eus ar Broadoù Unanet, WMO, UNICEF, GUAM. Un demokratelezh parlamantel eo. E penn ar stad emañ ar prezidant hag e penn ar gouarnamant emañ ar ministr kentañ.\n2.1 Dilennadegoù 2005:\n2.2 Dilennadegoù 2001\n2.3 Dieubidigezh ar vro\n3 Darempredoù gant an Unvaniezh Europat\n6 Kêrioù brasañ\n9.1 Dimitrie Cantemir\n9.2 Mihai Eminescu\n10 Tud dibar\nGant rouantelezh Dasia e oa dalc'het ar pezh a zo Moldova hiziv e-pad an henamzer. Aloubet e voe gant ar Romaned e-pad ren an impalaer Trajan ha staget ouzh an impalaeriezh e 106. Dilezet e voe e-pad enkadenn an trede kantved avat, ha dalc'het gant ar C'hoted daoust ma chomas al latin yezh ar vro.\nE-pad ar grennamzer e furme tachenn Moldova reter Priñselezh Moldova. D'ur gwarz eus an impalaeriezh otoman ez eas e-pad ar XVIvet kantved ha staget e voe ouzh Rusia, asambles gant Budjak dre feur-skrid Bukarest e 1812. Gant ar Rused e veze graet anezhi "Guberniya eus Moldova ha Besarabia" ha diwezhatoc'h Besarabia. Kornôg ar briñselezh a chomas emren betek ma voe unvanet gant Walachia da vont d'ober Rouantelezh Roumania.\nGoude Dispac'h Rusia 1917 ec'h embannas Moldova bezañ dieub e 1918. En hevelep bloavez en em unvanas gant rouantelezh Roumania. Trañsnistria a chomas e-barzh an Unaniezh Soviedel, avat, ha d'ar Republik Emren Sokialour Soviedel Moldova (RESS Moldova) ez eas.\n1940 e redias an Unaniezh Soviedel da skarzhañ kuit ar vro ha stagañ a reas anezhi diouzhtu. Hec'h adaloubas a reas Roumania asambles gant nerzhioù an Ahel e 1941 met dalc'het adarre gant an Unaniezh Soviedel e 1944.\nDiroumanekaat ar vro a voe klasket ober gant an Unaniezh Soviedel. Ar reter hag an hanternoz, ma oa minorelezhioù slavat ha turkat a voe staget ouzh Ukraina; degaset e voe Rusianed hag Ukrainaned, er c'hêrioù dreist-holl er c'hêrioù tra ma veze kaset un niver bras a Roumanianed da Siberia ha Kazac'hstan. An efed a voe distrujidigezh ar begennoù roumaneg o yezh, hag erlerc'hiet e voent gant Slaved. Goude ma voe staget Besarabia ouzh Trañsnistria da vont d'ober ar Republik Soviedel Moldova e krogas an Unaniezh Soviedel da reiñ lusk d'un identelezh moldovat dizalc'h. Klask a reas disrannañ yezh Moldova diouzh hini Roumania dre reiñ urzh da skrivañ anezhi gant lizherenneg kirillek.\nAsambles gant ar republikoù soviedel trobarzhell e krogas Moldova d'en em zieubiñ goude 1989. E miz Eost 1989 e tivizas distreiñ d'al lizherenneg latin ha da lakaat ar moldoveg da yezh-stad. E miz Eost 1991 ec'h embannas Moldova bezañ dieub Moldova hag e miz Kerzu ez eas da ezelez eus Kenglad ar Stadoù Dizalc'h. Er memes bloaz e voe dilennet Mircea Snegur prezidant hag anavezet e voe ar vro gant ar gumuniezh etrebroadel.\nReter ar vro, Trañsnistria, ma oa an darn vrasañ eus ar greanterezh, hag a zo ul lodenn vras eus a boblañs rusian, a embannas bezañ dizalc'h diouzh he zu e 1990. Aon he doa eus ar vroadelouriezh roumanian hag eus un adunvaniezh gant Roumania. Abeg ur brezel berr e voe. Nerzhioù rusian hag ukrainan a skoazellas Trañsnistria a zeuas a-benn da virout he frankiz, zoken ma n'eo anavezet gant stad ebet. Soudarded rusian a chom enni.\nE miz Meurzh 1994 e tivizas ar vro, gant ur referendom, chom dizalc'h diouzh Roumania hag e 2001 e c'hounezas ar strollad komunour an dilennadegoù. Ur prezidant komunour, Vladimir Voronin a voe anvet. O washaat e oa an darempredoù etre Rusia ha Moldova a-zivout Trañsnistria avat. Addilennet e voe e 2005 goude m'en doa choazet tuiñ gant broioù ar c'hornôg.\nKlask a reas Rusia levezoniñ dilennadegoù 2005 dre hantererezh CIS-EMO, un aozadur na vez ket anavezet el live etrevroadel. Difennet e voe d'e izili mont e-barzh ar vro. Un nebeud anezho a zeuas a-benn da lakaat tabut enni, avat. Kaset kuit e voent, ar pezh a lakaas ar gouarnamant rusian da fuloriñ.\nUr gambr nemeti en-deus ar parlamant. E 101 izel a zilenner evit 4 bloavezh. Gant ar palamant e vez choazet ar prezidant. Hemañ eo penn ar stad. Envel a ra ar ministr kentañ a furm un gouarnamant respontek dirak ar parlamant.\nStrollad Komunourien Republik Moldova (PCRM) (45.98% ar mouezhiadennoù, 56 kannad)\nBlok “Moldova Democrată” (BMD) (28.53% ar mouezhiadennoù, 34 kanad)\nStrollad kristen-demokratel (9.07% ar mouezhiadennoù, 11 kannad)\nStrollad Komunourien Republik Moldova (PCRM) (50.07% ar mouezhiadennoù, 71 kannad)\nBlok "Braghiş Alliance" (BEAB) (13.36% ar mouezhiadennoù, 19 kannad)\nStrollad kristen-demokratel (CDPP) (8.24%ar mouezhiadennoù, 11 kannad)\nDieubidigezh ar vroAozañ\nE miz c'hwevrer 1991 e lâras ar prezidant Mircea Snegur en ur brezegenn o-doa Roumania ha Moldova un heñvelder boutin. Daveiñ a reas ouzh "Rouaniz war an daou du eus ar Prout" hag ouzh ar "Tirioù roumanat sakr dalc'het gant ar soviediz".\nDa yezh-stad ar vro ez eas ar roumaneg e 1989 ha goude an dieubidigezh e implijas Moldova banniel Roumania. Da gan broadel Moldova ez eas Deşteaptă-te române!, kan broadel Roumania. Darn vrasañ an dud a grede e vefe unvanet prestik an div vro.\nGoude 1993, avat, e teraouas Moldova da bellaat eus Roumania. Ar vonnreizh votet e 1994 a implij ar ger "yezh volodovek" e-lec'h "Roumaneg" hag ur c'han broadel nevez, Limba noastră, a voe choazet. Arnodiñ a reas ar prezidant Mircea Snegur da adenvel ar yezh-stad "Rouamanieg" met nac'hañ a reas ar parlamantpeogwir e luskfe an dra-se an "emledegezh roumanat".\nBez ez eus un emsav evit an adunvaniezh en div vro.\nDarempredoù gant an Unvaniezh EuropatAozañ\nDisklaeriet en-deus gouarnamant Moldova e c'hoantae mont e-barzh an Unvaniezh Europat met nebeut araokadennoù e oa bet gant ar c'hevreutaerezhioù.\nUr feurskrid a geveleriezh hag a genlabour he-deus sinet ar vro gant an Unvaniezh Europat e 1998 evit dek bloavezh. Ur frammadur evit an darempredoù daouduel a aoz ha savellañ a ra palioù boutin. Ledanet e voe ar feurskrid da izili nevez an unvaniezh e 2004.\nE 2005 e voe savet ur rakres-labour etre an Unvaniezh Europat ha Moldava hag en-deus kreñvaet al liammoù etrezo. Ul leveer eus ar program TACIS eo Moldova ivez.\nRannet eo Moldova e 32 bann (raion, l. raioane), teir c'hêr (Chişinău, Bălţi ha Tighina), ha div rannvro emren (Găgăuzia ha Trañsnistria hag a zo dizalc'h de facto, zoken ma n'eo anavezet gant riez ebet).\nAr bannoù a zo :\nAn darn vrasañ eus ar vro a zo lec'hiet etre ar stêrioù Nistru ha Prout. Ar stêr ziwezhañ-se a verk an harzhioù gant Roumania. En Danav en em daol. Er biz eo an Dniestr ar riñver bennañ. A-dreuz ar vro e red eus an hanternoz d'ar c'hreisteiz.\nEnsanket eo ar vro zoken ma'z eo tost tre ouzh ar Mor Du. Tra ma'z eo torgennek hanternoz ar vro, hec'h uhelder ne zibas ket 430 metr. Al lec'h uhelañ a zo Dealul Bălăneşti.\nUn hinad gevandirel c'houdomm he-deus Moldova gant hañvioù tomm met goañvioù klouar.\nAr c'hêrioù pennañ a zo ar gêrbenn Chişinău, e kreiz ar vro, Tiraspol (e Trañsnistria), Bălţi ha Bender.\n1. Chişinău 716,700 -\n2. Tiraspol 164,900 (2001) -\n3. Tighina 144,400 (2004) -\n4. Bălţi 127,600 -\n5. Cahul 119,200. Raionul Cahul\n6. Soroca 28,400 Raionul Soroca\n7. Orhei 25,700 Raionul Orhei\nUn hinad vat ha douareier strujus he-deus Moldova met peadra maengleuziek ebet a zo ganti. War al labour-douar eo diazezet hec'h armerzh. Ar produioù pennañ a zo ar gwin hag ar butun.\nRet eo da Voldova emporzhiañ tout hec'h energiezh (eoul-maen, gaz naturel ha glaou) eus Rusia ar pezh a voe abeg kudennoù bras e-pad diskar an Unaniezh Soviedel e 1991.\nGoude an dieubidigezh e frankizekaas ar gouarnamant an armerzh. Ur moneiz troüs e krouas, frankizekaat a reas ar prizioù, paouez a reas da skoazell an embregerezhioù-stad, prevezekaat a reas an douareier ha tennañ a ra kuit ar c'hlouedennoù-douan. N'en-deus ket kendalc'het ar gouarnamant komunou a vremañ en hent-se, avat.\nAdkregiñ a rea da greskiñ an armerzh e 2001, dek bloazh goude an dieubidigezh. Bresk eo armerzh ar vro, avat, hag ar c'hresk a zo kinniget gant prizioù uhel an energiezh ha dioer al lakaerien-arc'hant eus broioù ar c'hornôg. E-sped arnodenn ar vro da stabilaat hec'h armerzh e chom izel tre leve ar buhez, zoken e-keñver broioù ar reter arall. N'en-deus ket tizhet PNB ar vro hanter eus ar pezh e oa e 1990. Ar PNB dre benn a zo US $2100. 40% ar boblañs a oa dindan ar treuzioù-paourentez e 2004 hag HDI ar vro a oa (0.681) e 2004, ar pezh a lakae anezhi d'a 113de plas war 177.\nPobloù Moldova e 1989\nTabud ez eus a-zivout kenaozadur gouennel poblañs Moldova rak n'eo ket sklaer hag eo ar voldoviz ur bobl wir pe un darn eus ar broad roumanat. Evel un bobl zistag e kont ar gouarnamant anezho hiziv met an dra-se a c'hell kemm.\nHervez kontadeg 2004 eo kenaozet poblañs Moldova eus:\nn'o deus ket respontet: 0.4%\nHervez Moldova Azi, burev-nevezioù Moldova e kavas ur strollad a brizachourien etrevroadel e oa bet graet en un doare mat ar gontadeg. Un nebeut kudennoù a oa, avat :\nEnderc'hel a ra ar gontadeg un nebeeut moldaviz edo o chom er-maez ar vro.\nAr respontoù a-zivout ar geneliezh azo disur. War a seblant, an enklaskourien o-deus broudet tud'zo da zisklaeriañ e voent "moldovat" kentoc'h eget "roumanat" ha n'eo ket sur e kav tud ar vro ez un diforc'h gwir etre an div dermenn.\nOuzhpenn-se an niveroù evit Trañsnistria n'int ket sur rak ar gontadeg a voe graet aze gant gouarnamant disranner.\nPoblañs Moldavia a zo kenaozet eus\nKristenien ortodoks ar reter : 98%\nYuzevien : 1.5%\nRelijionoù arall : 0.5%\nAr moldoveg a zo ar yezh-stad. Ur stumm eus dako-roumaneg eo ha n'eo ket disheñvel tre diouzh ar roumaneg. N'eo ket ar Prout un harz yezhoniel hag an diforc'h nematañ etre yezh lennegel Roumania hag hini Moldova a zo an doare skrivañ rak ar voldivz n'o-deus ket degemeret an adreizhadur reizhskrivadurel 1993; Bez ez eus diforc'hioù lec'hel, avat, ha disheñvel eo yezh Chişinău pe Trañsnistria ouzh hini Iaşi, ur gêr roumanat hag a oa un darn eus Priñselezh Moldova.Dre vras eo disheñvelder diouzh ar roumaneg "reizh" hervez men ar boblañ slavek he yezh er c'horn-bro.\nTabut ez eus a-zivout statud ar moldoveg reizh. Dar vrasañ ar yezhourien a gred eo heñvel ouzh ar roumaneg met n'eo ket a-du gant an dra-se ur yezhonour moldovat. Un tamm disheñveloc'h eo ar yezh komzet abalamour da levezon ar rusianeg hag a ziouere e Roumania. Statud ar moldoveg a zo un abeg eus un tabut politikel bras e Moldova hag en-he-maez.\nE 1989 e voe votet ur yezh diwar-benn ar yezh a zo ar molodveg heñvel ouzh ar roumaneg hervezi. Serzh eo c'hoazh. Un nebeut eus annezidi Moldova a gomz rusianeg ha muioc'h amprestoù slavek ez eus e yezh Moldova eget er roumaneg reizh. Oa navezout a ra ar voldoviz mat ha galloud a reont dibab ha fell dezho o implij pe get.\nHervez ar vonreizh eo ar moldoveg ar yezh-stad. Ofisiel eo, asambles gant rusianeg er stad nann-anavezet Trañsnistria ma vez skrivet gant al Lizherenneg kirillek.\nMihai Eminescu, barzh broadel Roumania ha Moldova\nEn harzioù etre ar bedoù latin ha slavat emañ Moldova ha tra m'he-deus miret he yezh romanek e voe kalz levezonet gant sevenadur slavat. An daou zen pouezusañ eus hec'h istor sevenadurel a zo Dimitrie Cantemir ha Mihai Eminescu.\nDimitrie Cantemir a oa ur priñs moldovat. Skrivañ a reas livadur douaroniel hag armerzhel kentañ ar vro : an Descriptio Moldaviae, embannet e Berlin e 1714.\nMihai Eminescu a oa ur barzh romantel, hag unan eus ar varzhed roumanek vrudetañ.\nViktor Bologan hag Almira Skripchenko, mestrc'hoarierion echedoù.\nAdtapet diwar « https://br.wikipedia.org/w/index.php?title=Moldova&oldid=1969727 »\nKemm diwezhañ d'an 27 C'hwe 2022 da 17:09\nKemmoù diwezhañ degaset d'ar bajenn-mañ d'an 27 C'hwe 2022, da 17:09.


C'hoariva er skol : un doare da vevañ ar yezh tostoc'h ouzh ar vugale ?\nPublié le 11/09/17 13:15 -- mis à jour le 00/00/00 00:00\nDaoust da bemp strollad a-vicher, daoust d'al labour ramzel graet gant Ar Vro Bagan pe la Obra, e chom dister niver a vugale hiziv an deiz a ra c'hoariva er skol.\nAr c'hoariva zo ur skol evit deskiñ ur bern traoù a vank d'ar re yaouank n'o deus ket bet ar chañs da gaout un endro e brezhoneg. Penaos fuloriñ, bout amourous, magañ kasoni pe gwarizi ? War ul leurenn ?\nAr skol-veur : an dezerzh ?\nSouezhus eo ne vefe ket stummet ar studierien d'ar c'hoariva pa weler pegen pouezus eo evit ur c'hlasad hag evit adperc'hennañ ar yezh. Ma vefe en ESSPE pe e Kelenn, ne vez ket gwelet kalz ar studierien o pleustriñ gant ar c'horf, ar vouezh, an ijin... (Bob Simon evit an distagadur, gwir eo, met n'eo ket ken pouezus lakaat ar from da vevañ war al leurenn, ar c'hoarzh hag an anken ? ).\nAbalamour da betra ne vez ket gouestlet un trimiziad d'ar c'hoari e brezhoneg gant ur pezh-c'hoari da leurenniñ gant arzourien a-vicher, brezhonegerien anezho ? Koulskoude, 40 vloaz 'zo, oa bet krouet Teatr Penn ar bed, gant studierien ha kelennerien skol veur Brest...\nTroiadoù a vez bep bloaz abaoe 2009 e lsie Diwan Karaez. Tud yaouank ampart, ambrouget gant Yann-Fañch Jacq, erlec'hiet gant Lomig Bosser bremañ, ha Paskal Cariou. Ur c'hest evit kavout un dra vurzhudus, pe ar vuoc'h chomet war an hent pe ur c'heotenn da bareañ an tad-kozh... a vez alies diazez an istor. Ampartiz evit c'hoari, labourat a-stroll, kinklañ, aozañ etre teir ha pemp abadenn bemdez e skolioù divyezhek e pemp korn Breizh. Ha treuzkas ar c'hoant, ar blijadur, lakaat ar vugale da c'hoarzhin...\nC'hoariva er skolaj ?\nPa oa Jakez ar Borgn pe Céline Soun kelennerien mennet gant ar c’hoariva er skolaj e veze sevenet raktresoù dreistordinal : krennarded bet betek ar Guatemala evit c'hoari, stajoù hañv… Gant Jakez e chome ar re yaouank da bleustriñ e-pad an dibenn sizhun e Gwiseni pe er Releg evit bout prest. Met n'eus ket kalz a c'hoariva bremañ siwazh... Aet eo Celine war vicher renerez kumpagnuniezh La Obra (kenderc'hel a ra memes tra e skolaj Brizeug Kemper, ha prest eo da sikour neb a gar en e skol, skolaj, lise) ha Jakez war e leve...\nDoare Jakez ar Born da labourat, aterset pemp bloaz 'zo : "E trede klas, an doare 'm eus da labourat eo doare Ar Vro Bagan, da lavarout eo : c'hoant 'm eus krouiñ un dra bennak, ha neuze ez on me gant ar ger diwezhañ, dreist-holl ma ne vez kinniget 'tra ganto (leuskel a ran anezho da ginnig e-pad tri miz). Labourat a ran ganto evel ma vefent ur strollad c'hoariva a-vicher."\nC'hoariva er skol ?\nPeder skol e rouedad Diwan o tegemer ar Vro Bagan e 2015, nebeut-tre a skolioù o c'hervel La Obra : ha reizh eo ? Pa vez ken pouezus an arz a lak ar vugale da zerc'hel soñj eus frazennoù a- bezh (o re ha re ar vignoned), pa vez roet dezho un ampartiz war ul leurenn a servijo dezho war-lerc'h da gaozeal dirak an dud en o buhez keodedel ? Ne vefe ket erru poent lakaat ar c'hoariva evel forzh peseurt danvez ret e Diwan ? Ha graet war-dro gant tud a-vicher o sikour ar gelennerien da sevel pezhioù-c’hoari hag o stummañ anezho ?\nC'hoariva el lise ?\nEvit al lise : ar stignad Karta a c'hell bezañ implijet gant ar\ngelennerien war ar brezhoneg da vezañ ambrouget gant tud a vicher evit\nsevel ur raktres c'hoariva gant al liseidi.\nEvit ar skolajoù_ : ur gevellerezh 3 bloaz (skoazellet gant Kuzul\nDepartamant 29) a zo etre ar Gompagnuniezh Teatr Piba\nha skolaj Diwan ar Releg.\nAr stignad Skol c'hoariva, lakaet e plas gant Rannvro Breizh a skoazell\nar raktresoù c'hoariva er skolioù (eus ar skol vamm betek ar skolaj)\nharpet gant tud a vicher.\nLa Obra, AVB, Madarjeu ha Piba a ya er skolioù (eus ar skol vamm betek\nal lise) bep bloaz.\nal lec'hienn : (voir le site)\nSetu kemenadenn ar gevredigezh C'hoariva :\n"Abaoe penn kentañ ar stignad e klaskomp bountañ war ar raktresoù.\nKreskiñ a ra goustadig an eurioù c'hoariva er skolioù. A-benn nebeut e\nraimp en dro ur c'houlzad kelaouiñ evit lakaat da anavezout ar c'hoariva\ner skol. Pouezus kenañ da geñver arz ar c'hoariva, ar yezh, ar bevañ mat\na-gevret dreist holl pa ouezomp e vez kentoc'h ar yaouankiz desachet\ngant ar c'hleweled ha seul vuioc'h a vo graet c'hoariva er skol seul\naesoc'h e vo krouiñ stalieroù labour c'hoariva er maez eus an amzer skol.\nStatistikoù hon eus abaoe 2011.\nKreskiñ a ra niver ar skolioù ha niver ar skolidi tammig-ha-tammig a\nvloaz da vloaz.\nAn emelloù a vez graet dreist-holl er c'hentañ derez.\nEtre 2011 ha 2016 :\n2 560 eurvezh a oa bet graet evit tost 2 180 bugel.\nSikour ar Rannvro evit an eurvezhioù-se : 45 000€.\nMet chom a ra dister tre an traoù evit ar Morbihan, An Il-ha-Gwilen hag\nel Liger Atlantel.\nE 2016 war 81 abadenn c'hoariva kinniget, 33 a oa evit ar yaouankiz."\nMarché de Noël des Créateurs Diwan Lannion par le 28/11/2021\nGalv an UDB ; an holl ba Karaez dimerc'her ! par Kerne Multimédia le 21/09/2021\nKris Menn, un den yaouank a 40 vloaz ! par Kerne Multimédia le 23/08/2021\nKroget eo da vat gant ar FIL, kousto pe gousto par Kerne Multimédia le 08/08/2021


Wikipedia:Kumuniezh/An davarn/sizhunvezh 45 bloaz 2009 - Wikipedia\nWikipedia:Kumuniezh/An davarn/sizhunvezh 45 bloaz 2009\n1 02/11/2009 — 08/11/2009\n1.1 Dazont / New Dazont\n1.2 Brezelioù-bed hag ar rummadoù\n1.3 Pa teuas, Pa zeuas\n02/11/2009 — 08/11/2009\nskrivañ un dra bennak er pempvet sizhun ha daou-ugent eus 2009 | An davarn | sizhun a-raok — sizhun war-lerc'h\nDazont / New Dazont[kemmañ ar vammenn]\n(Fulub Cayenne amañ) Kredet em eus krouiñ ur pennad 'Dazont (strollad rock)' ha kopiañ ennañ ar pezh a gaved dindan pennad 'New Dazont'. Abeg? Kavout a ra din ez eo dindan an anv Dazont dreist e reer eus ar strollad-se (cf. ar bladenn rock e Breizh nevez embannet). N'ouzon ket petra a soñjit-c'hwi?\n(Atav hep kont ?) E pep lec'h pa glaskan war internet e kavan "The New Dazont", an aesañ a vefe klask mont e darempred ganto evit goulenn petra eo an anv gwir. --Y-M D 2 Du 2009 da 20:26 (UTC)\nBrezelioù-bed hag ar rummadoù[kemmañ ar vammenn]\nDre ma 'oa bet kemeret un diviz war an doare da skrivañ anvioù ar Brezelioù-bed e ranker bremañ lakaat anvioù ar pennadoù da glotañ. Ar gudenn vrasañ a zo evit ar rummadoù. Kinniget ez eus bet ober gant botoù. Hag unan bennak en defe unan amañ ? Ha posubl e vefe mod all goulenn gant unan bennak eus ur wiki all prestiñ e hini ? A galon --Y-M D 3 Du 2009 da 11:07 (UTC)\nYunBot ha BenoniBot a oa daou robot efedus ma 'm eus soñj mat ha meret gant daou implijer eus wikipedia brezhoneg. N'int ket mui oberiant abaoe pell, allaz! Setu, dav vefe kaout robotoù a c'hellfe lakaat urzh er rummadoù. Merañ ur bot n'eo ket aes ma n'ouzer ket ober gant python (al lañgaj programiñ). Dav vefe d'unan ac'hanomp (d'an nebeutañ) kaout ur stummadur war merañ robotoù, met digant piv? Benoni, Yun?--Gwendal 3 Du 2009 da 21:25 (UTC)\nAr memes soñj rik am eus bet. Dre-se em eus skrivet dezho hiziv. Gortoz a ran ur respont bremañ (ma vez unan). Emaon o lenn ur pennad war ar wiki gall evit gwelet ma 'z eo ken diaes a se sevel unan. Gwelet 'vo. --Y-M D 3 Du 2009 da 21:33 (UTC)\nPa teuas, Pa zeuas[kemmañ ar vammenn]\nPeseurt difoc'h a zo etre an daou stumm-mañ? Pegoulz e implijer anezho?--Gwendal 3 Du 2009 da 21:25 (UTC)\nDireizh eo pa teuas (daoust ma vez klevet stank e Kerne-Izel, ha marteze e lec'h all?). Pa zeuas / pa deuas (Treger) a zo reizh. Kemmadur dre vlotaat goude pa. --Ex-Smith 3 Du 2009 da 21:52 (UTC)\nPa teu: un doare direizh, diouzh ar c'hiz e-touez yaouankizoù zo (skignet dre lise Diwan, a zo bet lavaret din). Ma ne fazian ket: Kerne Uhel, Leon, Treger: Pa deu; Gwened : pa zeu. Ar verb dont ne ra ket kemmadur d/z atav (gwelout Emgann Kergidu). Hervez tud zo ne dleje ket ar stummoù direizh bezañ klevet, na kelennet, gant kelennerien a ra skol vrezhoneg. Un tabut kozh. Bianchi-Bihan 4 Du 2009 da 05:46 (UTC)\nTrugarez deoc'h, gallout a rin kousket disoursi bremañ.--Gwendal 4 Du 2009 da 09:41 (UTC)\nUr pennad diwar-benn ar c'hemmadurioù zo, hag en o zouez ar c'hemmadur dre vlotaat (pa zebran). --Llydawr 4 Du 2009 da 11:24 (UTC)\nPa teu, pa teuit, ha kement zo eo ar stummoù boutin e Kerne-Izel evit implij ar verb dont goude pa (tro-dro da Gemper da nebeutañ ne glever nemet ar stummoù-se gant an dud), n'int ket stummoù diwaneg eta. Ober a ran ganto pa gomzan ivez. Stummoù rannyezhel-rik int avat ha gwelloc'h eo skrivañ ent reizh ar c'hemmadur d/z en un oberenn akademek evel homañ. --Fulup 5 Du 2009 da 21:55 (UTC)\nN'ouzon ket hag akademek e c'hall bezañ ul labour en ur yezh ha n'he deus akademiezh ebet. Met gwir eo n'eus ket a lec'h amañ, en un oberenn a ouiziegezh a larfen kentoc'h, evit ar rannyezhekadurioù a bella diouzh ar yezh unvan. A-hend-all eo anat din levezon (gwall levezon, a larfe ar gwalldeodoù) kreizenn Diwan Karaez e skignadeg un toullad stummoù nevez (nevez ha mantrus er yezh unvan), ha n'eo ket "pa teu" an hini gwashañ anezho, na tost. Bianchi-Bihan 6 Du 2009 da 08:03 (UTC)\nPetra eo ar reolenn a fed gwirioù war logo ur merk bennak ? Me gave din e oa gwirioù da zoujañ, met pa welan pennadoù 'zo e kaver al logo memestra. Skouerioù :\nHag ur bern re all c'hoazh...\nHa gouest e vefe lod da zisplegañ din ar perak hag ar penaos ? --Y-M D 3 Du 2009 da 21:52 (UTC)\nTrawalc'h klikañ war ar skeudennoù... Copyright a zo, sañset eo difennet impljout anezho war ar Wiki. Daoust ma n'em eus ket doujet d'ar reolenn : []. --Ex-Smith 3 Du 2009 da 21:55 (UTC)\nLennet 'm eus ([amañ]) e oa aotreet en ober met war ar wikipedia hepken ha ket war Commons dre ma 'z eo strizh ar reolennoù. Tu 'zo implij al logo neuze ? Ha ma rafen ur poltred eus ur skouerenn eus an Télégramme da skouer e vefe dieub neuze ? Trawalc'h eo neuze kemer al logo e enrollañ amañ ha menegiñ ez eus ur copyright ? --Y-M D 3 Du 2009 da 22:13 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_45_bloaz_2009&oldid=588708 »\nKemmoù diwezhañ degaset d'ar bajenn-mañ d'an 6 Du 2009, da 08:03.


(Adkaset eus Techno)\nKraftwerk war al leurenn e 1976\nUr seurt sonerezh elektronek eo an tekno pe techno, krouet e miz Kerzu 1974 (« Autobahn » gant Kraftwek, lakaet e kenvers e SUA). En em ziorret eo er bloavezhioù 1980 e kêr Detroit, met, evit tud zo, ar diarogad a oa Ar Beatles gant o c'hanaouenn « Tomorrow Never Knows » war o albom Revolver e 1966. Evit tud all eo Pink Floyd gant «On the Run» e 1977. Kazimant an holl dammoù tekno a vez graet e Home-Studio hag a vez adjubennet gant an DJoù e festivalioù brasoc'h-brasañ. An tekno zo ur sonerezh dispar dreist-holl,ur sonerezh evit dañsal. Levezon gentañ ar musik-mañ zo bet an House eus Chicago, an Elektro, ar Wave hag ar Funk. Er bloavezhioù 1990 e teuas berzh kentañ an techno e Detroit.\nIstor an teknoAozañ\nKrouet e 1970 ar stroll alaman Kraftwerk zo menganet a gwir talbenn evel al levezon termen eus an arzourien o deus krouet an tekno. Ma gant holl eus ar pladennrolladur ouzh Kraftek en deus anavezet ur gwir pennvad bedel, div bladenn en deus aroueziet pouezh ar strollad en tekno. Da gentañ « Autobahn » eus an albom deuet e-maez e viz Kerzu 1974 hag a ziskouezh war e 22 vunutenn alak war wel kazimant tout elfennoù muzik a vo en tekno da zont.\nGoude eo an albom « Trans Europe Express » krouet e 1977, gant Juan Atkins, Derrick May ha Kevin Souderson gant an hanter ouzh an abadenn radio « Midnight Funk Association » kinniget gant Charles « Electrifing Mojo » Johnson etre 1977 ha 1980 ha disip en e hed Trans Europe Express, Juan Atkins, Derrick May hag Kevin Sounderson a zo 3 c'hamarad lesanvet « The Bellive Three » eus anv ar skolaj e lec'h o doa kejet.\nE kevezerezh gant Kraftwerk, Giorgio Moroder, Tangerine Dream, The B-52's, Yello ha kalz arzourien europat all met ie da arzourien amerikan evel Prince pe George Clinton e-giz holl arzourien ar Motown , «The Bellive Three » a ginnig o zri an abadenn « Midnight Funk Association » evel an diflip en deus laket anezhañ da broduañ ar sonerezh nevez mañ hepdale anavezet bremañ evel tekno.\nJuan Atkins a lavar ouzhpenn en deus gelaouet Kraftwerk an eztaol ouzh an hoalad elektronek o gann. En o sellout ouzh an istor, emañ pa zo bet krouet an dauio Cybotron a Juan Atkins kenaoz an holl levezon digemeret eus « The Electrifying Mojo » hag en deus krouet ur sonerezh dostoc'h c'hoazh ouzh hini Kraftwerk en o gemer koulskoude e zistañs gant an dilez da viken eus framm ar ganaouenn (degasadur/koulebennoù /diskan). E 1985 Juan Atkins en deus krouet al label dizalc'h Metropolex heuliet gant al labelioù Transmat (Derrick May 1986) ha KMS (Kevin Saunderson 1987).\nAn tekno eus bremañAozañ\nMa z'eo atav empenn sonerrezh Juan Atkins, Derrick May hag Kèvin Saunderson o deus roet d'an tekno e letrenn dañsus hag festiv. C'hoariet en abadennoù radio pe er festoù c'hlub eus skolajioù Détroit a teu an tekno da vezañ ur sonerezh daspunerezh ha fest epennvad a chomo pell he c'hêr orin. Un nebeut a kleuboù a ra o gwellidigezh en Music-Institute e kreiz-kêr Dètroit krouet gant Derrick May. Memes ma n'en deus ket bet ur hirhoal ar c'hlub mañ en deus anavezet anv kaer etrevroadel gant presterezhiouù o DJ o frikerezhiañ nozioù zo ha gant e ostaleri ne zabar servij nemet jus frouezh ha smart-drink (evaj hep alkool). Richie hawtin en deus graet e c'hentañ armajoù.\nAr productour sonerezh en deus kemeret ar term "tekno" en un doare hollegaet goude 1984 gant an tamm Techno City eus Cybroton. Met n'eo nemet gant an dont er-maez ouzh "Techno! The New Dance Sound Of Dètroit" gant al label virgin e 1988 en deus kroget ar ger-mañ da gemr e stêr eus bremañ.\nAr festoù teknoAozañ\nBreizh zo unañ eus ar rannvroioù pennañ evit an tekno, kalz a teknivalioù bras-kennañ a zo war an dachenn vreizhat. Un teknival bras a zo e Penn-Ar-Bed eo Astropolis e Brest aozet e miz Eost bep bloaz. Kalz a DJoù teu eus Breizh, peogwir eo ur rannvro reputet kennañ evit e sonnerezh, ur tamm bras eus an DJoù breizhat a teu e Astropolis () An tekno-Parade zo ivez ur seurt "teknival" met e e stradoù un gêr vras gant sonerezh uhel-kenañ, alies e kaver milionoù a dud eus Frañs a-bezh, dont a ra ar bolbla-wezhioù eus an tu all eus ar vro evit darvoudoù e giz-se.\nE-pad pell eo bet lakaet a-gostez ar sonerezh tekno gant dalc'hourien ar sevenadur amerikan en ur mod peogwir ar sonnerienhag aar productour a oa du. E Bro-Saoz hag e Bro-C'hall en deus kemeret ur seurt marjinalisasion peogwir e oa keñveriet ar fellel. Ur koñsekañs a vo gant gwellidigezh ur pempilh kaled eus ar tekno gant ar "Rave-Partie"ha goude gant ar "Free-Partie". ar tekno he deus dispac'het bed ar sonnerezh gant he c'hostez dieub hag a enep koñvers. DJioù zo o deus bet c'hoant da chom hep lak an doare "star-sistem" muzikal en o c'hoari kuzhaet. Daft Punk en deus miret e pad pell ar spered-se hep en em ziskouez en o c'hlipoù-video.\nAdtapet diwar « https://br.wikipedia.org/w/index.php?title=Tekno&oldid=1830425 »\nDernière modification le 4 Meu 2019, à 11:41\nKemmoù diwezhañ degaset d'ar bajenn-mañ d'an 4 Meu 2019, da 11:41.


Enizenac'h — Wikipedia\nPhilippe Le Berigot\n600 ann. (2015)\n47° 35′ 51″ Norzh\n2° 50′ 36″ Kornôg / 47.5975, -2.843333\nbihanañ -1 m — brasañ 31 m\nEnizenac'h a zo ur gumun hag un enezenn eus Breizh e pleg-mor ar Mor-Bihan hag ur gumun eus kanton Gwened-2 e departamant ar Mor-Bihan.\n3.1 Bezioù ar C'hommonwealth e bered ar gumun\n5 Emdroadur ar boblañs abaoe 1968\nMelestradurezh: krouet e voe kumun Enizenac'h e 1790. Gant al lezenn eus an 23 a viz Eost 1790 e voe lakaet e kanton Aradon; e Bann Gwened e oa; dilamet e voe kanton Aradon ha lakaet e voe Enizenac'h e Kanton Gwened-Kornôg gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Enizenac'h en Arondisamant Gwened bet krouet e 1800  .\nBrezel-bed kentañ: 36 gwaz eus ar gumun a gollas o buhez abalamour d'ar brezel, d.l.e. 3,22 % eus he foblañs e 1911 .\nd'ar 14 a viz Eost 1944 e kouezhas un nijerez (Mosquito VI marilhet HR139 ha kodet LA-?) eus aerlu ar Rouantelezh-Unanet (Royal Air Force') en Enizenac'h; mervel a reas an daou nijour ha douaret e voent e bered ar gumun;\nEil Brezel-bed: mervel a reas 21 den ag ar gumun abalamour d'ar brezel .\nRouantelezh-Unanet (Royal Air Force') 2\nKarrnijourion e oant o-daou. Marvet int d'ar 14 a viz Eost 1944, e-pad an Eil Brezel Bed .\nEmdroadur ar boblañs abaoe 1968[kemmañ | kemmañ ar vammenn]\nGeneviève Asse, livourez hag engravourez bet ganet e Gwened e 1923, he deus un ti hag ul labourva eno.\n(br) Enizenac'h war lec'hienn Geobreizh\n↑ Marsel Guieysse, La langue bretonne: ce qu'elle fut, ce qu'elle est, ce qui se fait pour elle et contre elle, pajenn 266, Kemper, Nouvelles Éditions Bretonnes, 1936\n↑ Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajenn 143\n↑ Cassini - EHESS - Enizenac'h - Fichenn ar gumun\nAdtapet diwar « https://br.wikipedia.org/w/index.php?title=Enizenac%27h&oldid=1750419 »\nBezioù-brezel ar C'hommonwealth er Mor-Bihan\nKemmoù diwezhañ degaset d'ar bajenn-mañ d'an 4 Mez 2017, da 16:51.


Ijinour-ar-son - Wikipedia\nUn ijinour-ar-son, pe sonijinour, pe klevijinour, a zo un den hag a ra war-dro sonioù ha trouzioù en abadennoù a bep seurt, c'hoariva, filmoù hag all. Sed ur vicher hag a servij da veur a dra, hag a c'haller ober goude 5 bloavezh studi war-lerc'h ar vachelouriezh.\nUn ijinour-ar-son o labourat\nImplijet e vez gant un ijinour son mekanikoù niverel pe analogel.\n1 Labour un Ijinour son\n1.1.1 Pennrener ar sonerezh\n1.6 Ar c'hoariva\n2 Studioù evit bezañ ijinour son\n2.1 Lec'hioù studi\n3 Kleñvedoù micherel\nLabour un Ijinour sonAozañ\nUn ijinour son a servij da vestroniañ sonerezh (mastering) pe da enrollañ abadennoù pe da veskañ sonerezhioù zo.\nE-barzh bed ar filmoù ez eus meur a ijinour son o labourat, bez' emañ :\nPennrener ar sonerezhAozañ\nDezhañ eo d'ober war-dro kement a zo tro-dro d'ar son pe d'ar sonerezh en ur film.\nUn ijinour son en devez da labourat un tamm e pep lec'h. Gallout a ra labourat war lec'hioù filmoù pe c'hoazh e-barzh ur stal.\nAn ijinourien son a c'hell bezañ barrek war stummoù sonerezh disheñvel (Jazz, Rock, sonerezh klasel).\nEr skingomz, e c'hell un ijinour son labourat diwar-benn an enrolladennoù pe c'hoazh ar cheñchamantoù programmoù... Tu zo ivez dezhañ ober traoù all evel labourat diwar-benn ur programm bennak.\nTost heñvel eo labour un ijinour son er skingomz ouzh labour un ijinour son er skinwel.\nDezhañ eo da zasparzh ar son e-pad ur sonadeg. Labourat a ra gant an nebeutañ a efedoù, siwazh implijet e vez efedoù a-wechoù e-barzh abadennoù brudet-kenañ evel Eurovision, ur sonadeg gant Johnny Halliday... Met gant an darn vuiañ eus an arzourien hag ar selaouerien e vez degemeret fall an dra-se.\nLabour un ijinour e-barzh ur c'hoariva a zo ar muiañ a wech ar cheñchamant sonerezh e-pad ur c'houlz amzer berr. Tu zo ivez dezhañ enrollañ son an abadennoù pe lakaat efedoù d'an dud pa vez ur c'hoarigan.\nStudioù evit bezañ ijinour sonAozañ\nN'eo ket ret kaout un diplom evit ober ar vicher-mañ met unan a c'haller kaout goude 5 bloavezh studi war-lerc'h ar vachelouriezh. Pa vez graet ar studioù-se e vez muioc'h a chañsoù da gaout ul labour ijinour-son er skinwel, skingomz, pe evit ar filmoù hag ar sinema.\nESRA e Pariz, Nisa, Roazhon\nCifacom e montreuil\nCNC-Centre national de la cinématographie e Pariz []\nCNT- Centre national du théâtre, département documentation-information. 6 rue Braque, 75003 Paris. Plgz. 01 44 61 84 85 []\nBezañ kustum da glevout un niver uhel a zesibeloù a c'hall degas:\nakoufenoù pe Droug an divskouarn;\nGallout a ra un ijinour son bezañ paeet eus ar SMIC (gopr izelañ aotreet) en ur stal vihan betek 10 000€ hag ouzhpenn pa vez ret ober war-dro ur bladenn pe ur film brudet.\nAdtapet diwar « https://br.wikipedia.org/w/index.php?title=Ijinour-ar-son&oldid=1772568 »\nDernière modification le 15 Her 2017, à 07:48\nKemmoù diwezhañ degaset d'ar bajenn-mañ d'an 15 Her 2017, da 07:48.


Leo Varadkar, e 2020\nLeo Varadkar, ganet d'an 18 a viz Genver 1979, zo ur politiker iwerzhonat eus ar gostezenn Fine Gael.\nGanet e voe e Dulenn, mab da Ashok Varadkar, ur mezeg indian, ha d'un Iwerzhonadez, Miriam Howell. Studioù a reas e Skolaj an Drinded e Dulenn ha mont da vezeg. Dilennet e voe da gannad e Dáil Éireann e 2007. Pevar bloaz war-lerc'h e teuas da vezañ ministr er gouarnamant. Goude dilennadeg 2016 e voe anvet da vinistr adarre.\nDilennet e voe e penn ar strollad Fine Gael d'an 2 a viz Mezheven 2017, pa oa bet roet e zilez gant an Taoiseach (kentañ ministr) Enda Kenny hag aet e oa da d-Taoiseach en e lec'h, da 38 vloaz hepken. Taoiseach eo bet etre Mezheven 2017 ha Mezheven 2020. Abaoe Mezheven 2020 ez eo unan eus ministred gouarnamant Micheál Martin.\nAdtapet diwar « https://br.wikipedia.org/w/index.php?title=Leo_Varadkar&oldid=1904968 »\nKentañ Ministred Iwerzhon\nKemmoù diwezhañ degaset d'ar bajenn-mañ d'an 15 Mez 2021, da 15:22.


26 a viz Gwengolo 2005, niv. 68\nPetra oa keleier Bremaik bloaz zo? Klikit amañ!\nManifestadeg e Sant-Nazer\nGant Breizh Unvan e vo aozet ur vanifestadeg d’ar Sadorn 1añ a viz Here e Sant-Nazer. Aet e oa ar gevredigezh Breizh Unvan e darempred gant dilennidi Kuzul-rannvro Breizh ha Kuzul-rannvro Broioù-al-Liger a-raok an hañv. Diwar ar pezh o deus klevet e izili, o deus divizet aozañ ur vanifestadeg evit degas da soñj ar stourm kaset ganto evit unvanidigezh velestradurel Breizh. Evit Breizh Unvan ned a ket an dilennidi pell a-walc'h war an dachenn-se.\nDa 3 eur goude merenn, e-kichen bon splujerezioù Sant-Nazer, e vo an emgav. Dibabet eo bet kêr Sant-Nazer gant ar gevredigezh evit diskouez mat ez eo al Liger-Atlantel a-bezh zo breizhat. Disklêriet o deus ivez e oa diaesoc'h-diaesañ ober anv eus breizhadelezh Sant-Nazer. E penn-kentañ miz Gwengolo en deus maer PS Sant-Nazer, Joel Batteux, kinniget cheñch anv Sant-Nazer. Soñjet en deus e "Saint-Nazaire-sur-Mer", rak hervez sontadegoù ne vefe ket komprenet gant an estrenien emañ Sant-Nazer en arvor.\nKorventennoù drastus a-leizh : Katrina ha Rita\nTremenet eo ar gorventenn veur Katrina war Louiziana un nebeud sizhunioù zo. Distro eo kêr Orleañs-Nevez d’he stad naturel : ul lenn-dour. Aligatored, naered ha rinkined o deus adkavet o annez orin. N’eo ket sur c’hoazh eo trec’h an natur en taol-mañ.\nEr vro-hont e oa pladennoù-petrol war vor, purerezhioù hag uzinoù kimiek war an douar. Drailhet int bet tout gant Katrina. Eoul-maen ha produioù a bep seurt a zo bet lezet da vont. Ne oarer ket re vat petra eo deuet da vezañ ar greizenn nukleel a oa er c’hornôg da Orleañs-Nevez. Riskloù bras a gleñvedoù-red a zo.\nNevez zo ez eus bet ur gorventenn all, Rita, o tegas freuz e Texas hag e Louiziana, dres e-lec’h ma vez produet petrol gant ar Stadoù-Unanet. N’eus ket bet kement a zistruj ha gant Katrina, met kalz a zismantroù zo bet memestra. Hag ouzhpenn-se ne oa ket bet amzer da adsevel an traoù goude drast Katrina : n’eo ket sur e c’hello kêr Orleañs-Nevez dont en-dro evel ma oa a-raok an div gorventenn.\nKoulskoude ne vez ket kaoz eus adtommerezh an hin e Washington gant ur gouarnamant hag a nac’h sinañ protokol Kyoto c’hoazh. Padal, seul dommoc’h an hin, seul greñvoc’h ar c’horventennoù da zont. Emichañs e cheñcho politikerezh ar Stadoù-Unanet e-keñver an natur goude an dizeurioù bras-se. Mod all e c’hellfe bezañ eus seurt skouladoù aliesoc’h-aliesañ. Ha ne vo ket an natur hepken a vo da damall ar wezh-mañ.\npladenn-petrol : plate-forme pétrolière\npurerezh : raffinerie\ndizeur : désastre\nTro-Vinic'hi ar Vro Bagan\nLidet e vez er c'houlz-mañ 40 vloaz krouidigezh ar gevredigezh Ar Vro Bagan. Diwar ar gevredigezh-se (a stourme evit ar sevenadur met ivez an armerzh, an endro, ar gwirioù sokial...) eo bet ganet ar strollad c'hoariva renet gant Goulc'han Kervella. D'ar Sul 2 a viz Here e vo kinniget d'an neb a gar mont da zispenn roudoù tud Ar Vro Bagan. Kroget e vo an dro-vinic'hi e Plouneour-Traezh, el lec'h ma oa bet savet ar gevredigezh, ha kenderc'hel a raio gant Brignogan, Kerlouan, Gwiseni, Tremenac'h, Plougerne. Emgav da 2e30 goude kreisteiz e-kichen iliz Plouneour-Traezh.\nEvit gouzout hiroc'h : Ar Vro Bagan, pgz : 02 98 04 50 06.\nKib basket an Euro : aet ar maout gant Gres\nE kêr-benn Serbia, Beograd, e oa bet aozet an Euro-2005 Basket. Ar vedalenn aour zo aet gant skipailh Bro-C'hres. Trech eo bet war skipailh Alamagn dec'h, 78-62. Ar vedalenn arc'hant a ya gant Alamagn memes tra. Krogad all lodenn ziwezhañ an Euro-2005 a oa etre Frañs ha Spagn. Aet eo ar maout gant skipailh Frañs, a bell, 98-68. An eil gwech a oa da skipailh Gres gounit ar Gib, abaoe 1987.\nSed amañ podiom an Euro-2005 Basket :\n1. Gres 2. Alamagn 3. Frañs 4. Spagn 5. Lituania 6. Slovenia 7. Kroatia 8. Rusia 9. Serbia-Montenegro 10. Israel 11. Italia 12. Turkia 13. Bosnia 14. Latvia 15. Bulgaria 16. Ukraina\nFrañs - 2005\nSenario ha seveniñ : Bruno Podalydès\n(diwar oberenn Gaston Leroux)\nDiluziet eo bet kevrin ar gambr velen (Le Mystère de la Chambre Jaune, 2003) gant Rouletabille (Denis Podalydès). N’eo ket echu troioù kaer tudennoù an istor-se koulskoude. Lazhet eo bet Larsan / Ballmeyer (Pierre Arditi) en ur gwallzarvoud nebeut a-raok eured Mathilde (Sabine Azema) ha Darzac (Olivier Gourmet). Amprouet e vo skiant-vat Rouletabille eno a-nevez. Ha marv eo Larsan e gwirionez ?\nDeuet e oa brav e azasadenn eus Le Mystère de la Chambre Jaune gant Bruno Podalydès daou vloaz zo. Kendrec’het e oa bet an arvestourien gant liv Tintin en doa ouzhpennet da istor Leroux a-benn lakaat lusk ennañ. N’eus netra nevez e rekipe Le Parfum de la Dame en Noir ; graet eo ar soubenn gant ar memes aozennoù. Plijus ha dudius eo ar film kentoc’h, daoust ma c’heller kavout pounner arvestoù zo.\nUr bloaz zo eo marv John Peel. DJ brudetañ ar BBC e oa. Gouestlet en doa e vuhez d’ar sonerezh hag e-pad un 40 vloaz bennak en deus lakaet ar re a selaoue e abadenn da zizoleiñ a bep seurt strolladoù, pe doareoù sonerezh : reggae, punk, post-punk, elektro, digor-tre e oa e spered.\nGant ar Peel Sessions o deus gellet ur bern strolladoù dont da seniñ peder c’hanaouenn e studioioù ar BBC. Ar Sessions-se a veze skignet war-lerc’h, hag embannet ivez war bladennoù.\nA-benn an 12 a viz Here e vo aozet un abadenn vras e Londrez gant New Order, The Fall, Super Furry Animals, hag ur bern strolladoù all. En holl ez eus raktreset ouzhpenn 200 abadenn er Rouantelezh Unanet.\nUr bladenn da enoriñ John Peel a zo war ar stern ivez, warni e vo kavet : Blur, The Clash, Joy Division, The Ramones : en holl 40 kanaouenn.\nUn abadenn ispisial a vo skignet gant BBC 1 d’an 13 diouzh an noz azalek 8 eur noz. Evit klevout an abadenn : http://www.bbc.co.uk/radio1/listen/\nEvit gouzout hiroc’h : http://www.bbc.co.uk/radio1/alt/johnpeel/johnpeelday/\nUr farder vodka eus Sveden, Absolut, a fell dezhañ mirout ouzh ur gwinier eus Perpignan da envel unan eus e winoù Tinto Absoluto.\nEmañ Jean-Philippe Baille, 30 vloaz, o paouez adtapout tachenn e dad. Dre ma vez start an traoù gant ar c’henwerzh, en deus divizet gwerzhañ produioù zo war-eeun. Gant ar preder da vodernaat neuz ar boutailhadoù, en deus choazet un dikedenn nevez. Hag un anv, skeudenn e win, son brav ar c’hatalaneg ennañ : "E katalaneg, ha tomm omp ouzh hor yezh, a c’hellit krediñ, e vez graet eus al liv ruz da vat "Tinto Absoluto."\nAn dikedenn ruz ha du zo bet kinniget d’an INPI (Institut National de la Propriété Industrielle). Souezhusat tra : an embreger Absolut a sav klemm peogwir e kav dezhañ e ra droug d’e anv.\n"N’eo ket ar Svediz a viro ouzhimp da impliijout hor yezh memestra !" eme J-P Baille. Emañ o vodañ ur skipailh tud evit difenn e wirioù, dastumet e vez sinadegoù, hag ul lec’hienn internet zo bet savet.\nAn INPI a zlefe reiñ ur respont e kerzh miz Here.\nEvit gouzout hiroc’h : www.tintoabso.com


An apartheid (distaget [ɐˈpartɦɛit]) zo ur ger afrikanek pe nederlandek a dalv kement ha "disparti", "disrann", da lavaret eo dispartiañ an dud. Bez' eo bet ur politikerezh evit diforc'hañ annezidi Suafrika hervez o gouenn, lakaet e pleustr adalek 1948 betek 1991 gant ar Strollad broadel afrikanour. Diazezet e oa war pennaennoù ar ouennelouriezh.\nAr bennaenn a zo bet rannadur tiriad Suafrika etre pevar rummad tud : an Dud wenn, ar Vantoued (da lavaret eo ar vorianed), an Hironed hag an Indezidi. Statudoù ha gwirioù disheñvel a oa roet da bep rummad ha dre al lezennoù ne veze ket aotreet an darempredoù boutin etrezo. Difennet e oa groñs an darempredoù revel hag an dimeziñ etre tud disheñvel o rummad ofisiel.\nDre ma oa difennet meur a obererezh d'ar rummadoù all e oa pal sistem an apartheid lakaat an Dud wenn da vezañ dre al lezenn e penn an holl gevredigezh. Dismantret eo bet ar politikerezh pa zeuas ar pennoù suafrikan da gompren ne oa ket tu da ziorren ur vro ha ne veze ket renet hervez soñj ar muiañniver pa oa ar Re wenn ar strollad tud bihannañ. Asantañ a reas ar gouarnamant ma vefe nullet tamm ha tamm ar berzioù betek ma voe treuzkaset ar galloud d'ar strollad politikel Kendalc'h Broadel Afrikan renet gant Nelson Mandela, prezidant morian kentañ ar vro (1991).\nDre astenn-ster e vez implijet ar ger apartheid evit pep politikerezh disrannadur pe diforc'hidigezh, met arouez ur sistem politikel gouennelour eo da gentañ holl.\nPa oa an Afrikanourien ar strollad tud wenn staliet er vro abaoe derou an drevadenn izelvroat er XVIvet kantved hag an hini niverusañ eus ar re wenn e-kreiz mor ar vorianed orinad e talc'has pennoù an Afrikanourien da sevel ur politikerezh broadelour hervez deurioù o c'humuniezh. Kentañ tro ma voe klevet ar ger apartheid e teuas er maez eus genou ar Ministr kentañ da zont Jan Smuts e 1917.\nkoulskoude ur politikerezh disrannadur a oa bet staliet dija gant an drevadennourien saoz er bloavezioù 1910 goude bezañ trec'h war ar Boers. Lezennoù strizh war implij ar vorianed a voe embannet hag e 1913 e tivizas ar Saozon ne c'helle ar vorianed bezañ perc'henned nemet er mirlec'hioù savet evit an orinidi, da lavaret eo 7,8% eus an tiriad.\nAdtapet diwar « https://br.wikipedia.org/w/index.php?title=Apartheid&oldid=1916895 »\nKemmoù diwezhañ degaset d'ar bajenn-mañ d'an 22 Du 2021, da 16:36.


Alpha Oumar Konaré - Wikipedia\nAlpha Oumar Konaré (ganet d'an 2 a viz C'hwevrer 1946) zo ur politikour malian, bet prezidant ar vro etre 1992 ha 2002.\nGoude e studioù e Bamako hag e Varsovia (Pologn) ec'h eas da skolaer e Kayes ha goude-se da gelenner-lise e Markala ha Bamako. Plediñ a reas abred gant ar politikerezh hag e 1967 e voe anvet pennsekretour yaouankiz an US-RDA (Union Soudanaise-Rassemblement Démocratique Africain), strollad politikel ar prezidant Modibo Keïta. Goude taol-Stad Moussa Traoré ec'h emezelas d'ar PMT (Parti Malien du Travail), ur strollad politikel kuzh. Koulskoude e teuas da vezañ ministr e 1978, betek e dilez e 1980.\nE miz Ebrel 1992 e voe dilennet da brezidant Mali (gant 69% eus ar mouezhioù en eil tro). Addilennet e voe e 1997 gant 96% eus ar mouezhioù dre ma oa boikotet an dilennadeg gant an darn vrasañ eus ar strolladoù politikel all.\nAlpha Oumar Konaré zo doktor honoris causa skol-veur Breizh-Uhel.\nAdtapet diwar « https://br.wikipedia.org/w/index.php?title=Alpha_Oumar_Konaré&oldid=1454227 »\nDernière modification le 3 Ebr 2013, à 02:28\nKemmoù diwezhañ degaset d'ar bajenn-mañ d'an 3 Ebr 2013, da 02:28.


Galv an 18 a viz Mezheven - Wikipedia\nGalv an 18 a viz Mezheven\nGalv an 18 a viz Mezheven pe Galv an 18 a viz Mezheven 1940 a oa bet kentañ prezegenn ar jeneral de Gaulle war radio BBC Londrez d'an 18 a viz Even 1940. Ar galv-se a oa unan evit broudañ poblañs Bro-C'hall da genderc'hel ar stourm a-enep an Trede Reich. D'ar 24 a viz Mezheven e voe lakaet ar galv da vezañ klevet e brezhoneg war ar BBC, lennet gant Jarl-Vari Guillois en doa echuet e lennadenn gant ar frazenn "Me zo Koko eus Porzh-Gwenn".\nAn abdadenn radio ne voe ket enrollet ha ne voe poltred ebet. Ne chom nemet ar skrid, amañ e stumm ur blakenn goun\nGalv an 18 a viz Mezheven gant ar Jeneral De Gaulle - à tous les Français\nNe oa ket bet klevet gant kalz a dud an abadenn wir, met brud a voe roet dezhi dre ma voe adkemeret er c'hazetennoù gall ha gant radioioù estren. Talvoudegezh zo gant ar pennad-kaoz hiziv dre ma verkas penn kentañ ar Rezistañs gall.\nAr stumm da glevet eus ar pennad-kaoz hag a c'haller klevet c'hoazh hiziv-an-deiz eo hini galv an 22 a viz Mezheven 1940, dre ma voe kollet enrolladenn an abadenn gentañ.\nAdtapet diwar « https://br.wikipedia.org/w/index.php?title=Galv_an_18_a_viz_Mezheven&oldid=1816641 »\nDernière modification le 17 Kzu 2018, à 14:12\nKemmoù diwezhañ degaset d'ar bajenn-mañ d'an 17 Kzu 2018, da 14:12.


Elektrotakiskop - Wikipedia\nAmerican Scientific, 16/11/1889, p. 303\nAn elektrotakiskop a voe unan eus an ardivinkoù kentañ bet ijinet a-benn diskouez skeudennoù fiñvus.\nIjinet e voe e 1887 gant al luc'hskeudenner Alaman Ottomar Anschütz (1846-1907).\nDreistpad al luc'hsae eo pennaenn an elektrotakiskop : lakaet e vez un heuliad skeudennoù o tibunañ buan evit reiñ kammzerc'h ar fiñv, alese an tresadennoù-bev hag ar sinema.\nEus ar ger latin skiantel electrum "goularz", hag ar gerioù henc'hresianek takhus "buan" + skopein "arselliñ" e teu anv an ardivink, a dalvezfe kement hag "arselliñ buan dre dredan" neuze.\nArc'hwelerezh[kemmañ | kemmañ ar vammenn]\nUnan eus an ardivinkoù deveret eus ar zoetrop eo an elektrotakiskop.\nSavet e oa diwar 24 luc'hskeudenn engravet war plakennoù 12 x 9 cm lakaet a-hed riz ur gantenn 1,5 metr he zreuzkiz staliet a-serzh dirak ur speurenn a dalveze da skramm. E laez ar gantenn e oa ur gorzenn Geissler a vanne gouloù war ar skeudennoù ; dre un dornikell e veze lakaet tro er gantenn gant un tizh a 30 skeudenn dre eilenn evit ma c'hallje un den pe ur strolladig tud gwelet ar skeudennoù o fiñval war ar skramm.\nE 1887 e voe kinniget an elektrotakiskop e Maodierndi ar Sevenadur e Berlin. Etre 1891 ha 1893 e voe kenderc'het ha gwerzhet gant an embregerezh Siemens & Halske war-dro 140 skouerenn eus un elektrotakiskop nevez, anvet Elektrischer Schnellseher "Primseller dre dredan", a oa bihanoc'h ha kaset dre dredan ; daou zoare a oa : unan evit ar gêr hag unan evit ar salioù-dudi, a veze loc'het dre lakaat ur pezh-moneiz.\nE 1891 e voe diskouezet an elektrotakiskop e Diskouezadeg Tredangalvezel Etrebroadel Frankfurt, e 1892 e London hag e 1893 e Foar ar Bed Chicago, dindan an anv Electrical Wonder Machine "mekanik-tredan marzhus".\nD'ar 6 a viz Du 1894 e vreouas Ottomar Anschütz un elektrotakiskop a vanne skeudennoù war ur skramm bras ; div gantenn a oa en ardivink, a voe diskouezet e Berlin d'ar 25 a viz Du 1894 war ur skramm 6 x 8 metr e vent.\nAdal an 22 a viz C'hwevrer betek dibenn miz Meurzh 1895 e voe abadennoù elektrotakiskop e ti kozh ar Reichstag e Berlin, ur sal a c'halle delc'her betek 300 den azezet.\nEn hevelep bloavezh e teuas filmoù kelluloid gweñv Eastman Kodak war ar marc'had europat, ha paouez a reas Ottomar Anschütz gant e vekanik-tredan marzhus.\n↑ Deac Rossell, op. cit.\nDeac Rossell (1997), Ottomar Anschütz and his Electrical Wonder, Projection Box, ISBN 978-0-9523941-8-1 (en)\nSkeudennoù eus an elektrotakiskop war YouTube\nAn Elekrischer Schnellseher (en)\nAdtapet diwar « https://br.wikipedia.org/w/index.php?title=Elektrotakiskop&oldid=1890984 »\nKemmoù diwezhañ degaset d'ar bajenn-mañ d'an 1 Gen 2021, da 11:25.


Faustina Bordoni - Wikipedia\nFaustina Bordoni, poltredet gant Bartolomeo Nazari\nFaustina Bordoni (1697-1781), lesanvet "Faustina" hepmui, a oa ur ganerez ha mezzosoprano italian, hag unan eus brudetañ mouezhioù hec'h amzer.\n1.1 Deroù he micher\n1.2 Div rouanez\nGanet e oa e Venezia, ha savet e voe dindan gwarez daou vreur sonaozourien, Alessandro ha Benedetto Marcello. Studiañ ar c'han a reas gant ur sonaozour all, Michelangelo Gasparini.\nDeroù he micher[kemmañ | kemmañ ar vammenn]\nMeur a vloavezh e voe e servij an Dilenner Palatin, ha kregiñ a reas da ganañ e c'hoariganoù e Venezia e 1716, en Ariodante, savet gant Carlo Francesco Pollarolo, ha betek 1725 e c'hoariganoù gant Tomaso Albinoni, ar vreudeur Gasparini, Giacomelli, Leo, Orlandini, an daou bPollarolo, tad ha mab, ha Leonardo Vinci, e-touez un toullad re all. E 1718 ha 1719 e Venezia e kanas a-gevret gant Francesca Cuzzoni, a oa da vezañ he brasañ kevezerez.\nMeur a wech ez eas da ganañ da Reggio nell'Emilia, Naplez, Parma, ur wech da vihanañ da gêrioù Milano, Modena, Firenze. Kentañ ma kanas en Alamagn a voe e 1723, e München, e Griselda Torri. Er bloavezhioù 1720 e rae berzh ken na rae en hanternoz d'an Alpoù, evel e Vienna e 1725–26.\nDiv rouanez[kemmañ | kemmañ ar vammenn]\nKentañ ma kanas e Londrez a voe evel Rossane, en Alessandro, gant Handel, e mae 1726, war un dro gant Senesino ha Cuzzoni. Peder gwech all e kanas e nevezintioù Georg Friedrich Händel : Alceste en Admeto ha Pulcheria en Riccardo Primo (e 1727), hag Emira e Siroe hag Elisa en Tolomeo, e 1728. Kanañ a reas en un adc'hoariadenn eus Radamisto, hag e c'hoariganoù savet gant Ariosti ha Giovanni Bononcini. D'ar 6 a viz Mezheven 1727, e voe cholori bras er c'hoariva King’s Theatre, e Haymarket, dirak ar briñsez Caroline, priñsez Kembre. O c'hoari Astianatte e oad pa gorogas reuz etre he heulierien ha re Cuzzoni, ken na voe kann, a-hervez, etre an div vaouez war al leurenn.\nHervez enklaskoù nevez zo eo bet lakaet anat eo harperien ar c'hanerezed a oa en em zalc'het fall, ha n'eo ket ar c'hanerezed o-unan, o devoa labouret a-gevret a-raok en Italia, hag a zalc'has d'ober evit ar Royal Academy betek ar c'houlz ma rankas ar renerien serriñ an ti en 1728, en abeg d'ar bern dle.\nFaustina Bordoni, poltredet gant Rosalba Carrera\nKontrol da Guzzoni, ne zistroas ket Faustina da Vro-Saoz ken. Etre 1728 ha 1732, e kanas e kêrioù bras Italia, e Venezia dreist-holl. E 1730, e timezas d'ar sonaozour alaman Johann Adolf Hasse, ha bloaz goude e voen pedet da lez Sachsen, hini ar roue Augustus II, a oa e Dresden. Berzh a reas Faustina eno e c'hoarigan he fried, Cleofide. Hervez Pietro Metastasio e oant "ur c'houblad eus ar re blijusañ".\nHasse a chomas tregont vloaz e lez Sachsen, hag e bried a ganas da vihanañ pemzek eus e c'hoariganoù savet etre Caio Fabricio e 1734 ha Ciro riconosciuto e 1751.\nAdtapet diwar « https://br.wikipedia.org/w/index.php?title=Faustina_Bordoni&oldid=1855407 »\nKemmoù diwezhañ degaset d'ar bajenn-mañ d'an 7 Du 2019, da 06:45.


Journal de Renaud Camus, jeudi 16 juin 2022\ncréée le jeudi 16 juin 2022, 16 h 31Plieux, jeudi 16 juin 2022, midi. Du principal agent immobilier chargé de la vente de Plieux, j’ai reçu ce matin ceci :\n« ~~~ ~~~~~~ ~~~~~ ~~~~~ ~~~~~~~~’~~~~, ~~~ ~~~ ~~~~ ~~~~~~~~~~~~ ~~~~~~ ~~~~~ ~~~ ~~~~~~~~~~~~~ écrite seulement hier, ~~~ ~~’~~~~~~~~ ~~~ ~~~~~~~ ~~’~~~~~~ ~~~ ~~~~~~~ ~~~~ ~~~ […]. ~~~~~~ ~~~~~~~~~ ~~~~~~~ ~~~~ ~~~ ~~~~~ ~~~~ ~~~ ~~~~~~~~ ~~’~~~~~~~ ~~~~ ~~~~~~ ~~~~~ ~~~~~~/~~~~~~~~~~ ~~ ~~~~ ~~ ~~~~~~~~ disponible à la ~~~~~~. ~~~~~ ~~~ ~~~~~~ ~~~~~~~~~ ~~~~~~ ~~ ~~~~~~~ ~~~ ~~~~~~~~ ~~~~~~ ~~~~~~~ ~~~~~~~, ~~~~ ~~~ ~~’~~~ ~~~~ ~~ ~~~ ~~~~~~. ~~~ ~~~~~~~~ ~~ ~~~ ~~~~ ~~~~~~~~~~ ~~~ ~~~~~~ visiteur mais il ~~~~~~ ~~~~~ ~~~~~~ ~~~~~ ~~~~ ~~~~~~ personne.\n« ~~~~~~~ ~~~~~~ ~~~~ ~~~~~~~~~ ~~~~~~ ~~~ ~~~ ~~’~~~~ ~~~~~~~~~~~~~~ ~~~’~~~ ~~ ~~~~~~~~ ~~~~ ~~~~~~, ~~~ ~~~~~~~~~~ ~~’~~~~~~~ ~~~~ ~~~~~~~ ~~~~~~~~ ~~~ il a opter ~~~~~ ~~~~~~ ~~~~~~~~~~ ~~~~ ~~~~~~ ~~ ~~~~~~~~ ~~~~~~~~~~~; ~~~~~~~ ~~~~ ~~~ ~~~ ~~~~~~~~~ ~~~~~~~~~~~~, ~~~ ~~~~~ ~~~~ ~~~~~ ~~~~~ ~~~~~~~~~~ ~~~ Auvergne.\n« ~~~~~ ~~~~~~~~~~ ~~~~~~ ~~~~~~ ~~’~~~ ~~~~~~~~~ fiable et solvable pour Plieux.\n« ~~~ ~~~~~~ ~~ ~~~~~~ ~~~~~~~~~~~~ ~~~ ~~~~~ ~~~~~~ ~~~~~~ ~~~ ~~~~~~~~~~ ~~~ ~~~~~ ~~~~~ ~~~ ~~~~~~~ ~~~ ~~’~~~~~~~~~~~ ~~~ ~~~~ ~~~~~~~~~~~ ~~~~ meilleurs.\nOn ~~~ ~~~~~ pas dire que ~~~~~~ ~~~~~~~~~ ~~’~~~~~~~ ~~~~~ ~~ ~~~~~ ~~~~~~ ~~~~ ~~~~~~~~~. ~~~ ~~~~~~~ sine die, ~~~ ~~~~~~~~ ~~~~~~~~~, ~~~ ~~’~~~~~ ~~~ ~~~~~~~~~~ ~~~~~ ~~~~~~ ~~~~~~, ~~~~ ~~~~~~~ ~~~~~~~~~~~ ~~~~~~~, m’avait déjà sérieusement ~~~~~~~. ~~~ ~~~ ~~~~~ ~~~~ ~~~~ ~~~~~ ~~~~~~~ ~~~~~ ~~~ ~~~~~~~~~~. ~~~ ~~~~~ ~~~~ ~~~ ~~’~~~~~~ ~~~~ ~~~~~~~~~~~~~ ~~~~~~, ~~~ ~~ ~~ ~~~~~~~ ~~~~, ~~~ ~~~~~~~~ ~~~~~~, je n’avais pas ~~~~~~~~~~~~~ ~~~~~~, ~~~~ ~~~~~, ~~~ ~~~~~~~~ ~~~~~~~, ~~~~~~~ ~~~~ ~~~~~ ~~~~~~~~~~~~~~~ ~~~~~~~ ~~~~ ~~’~~ ~~~~~~~~ ~~~ ~~~~, ~~~~~~ ~~~~ ~~~~~~ ~~~~~~~~~~~~, ~~~ ~~~ ~~~~~~~~ ~~~~ ~~~ ~~~~~~~~~~ sur vous en ~~~~~~~~~ ~~~~ ~~~~~~ ~~~ ~~~~ ~~~~~~~~~~, ~~~~ ~~~ ~~~~~~~~ ~~~’~~~ ~~~~~~~~, ~~~~~~~~~ ~~’~~~~~~ ~~ ~~~ ~~~~~~~~ ~~~ ~~ ~~~ ~~~~~~~. ~~~~~~~~ ~~~~~~~~~~ ~~~~~~ ~~’~~~~~~~~~ ~~~~ ~~’~~~~ ~~~ mention régulière de ~~~~ ~~~~~ ~~~~~~~~~, ~~~ ~~~~~~ ~~~ ~~~~ ~~~ ~~~ ~~~~~~ ~~~ ~~~~~~~~~, ~~~~~ ce journal, ~~~ ~~~~~~~~ ~~~~~ ~~~~ acta, ~~~~~~~ ~~~ ~~~~~~~ ~~~~~~~~ ~~~ ~~’~~~~~~~~ ~~~ tout secours à ~~~~~~~~~ ~~~~~ ~~ ~~~~ ~~~~~ ~~~~~~~~~~, ~~~ ~~~ ~~~~~ ~~~~ ~~~~~~~~~~ ~~~~~ ~~~~~~~~ ~~~~ ~~~~~~~~~~~, ~~~~ ~~ ~~~~~ ~~~~~~~~ ~~’~~~~~ ~~~~~~ ~~~~~~~~~. ~~~ ~~~~~ — ~~~ ~~~~ semblerait corroborer la ~~~~~~ ~~~~~~~~~~~~~~ —, ~~~ ~~~~~~ ~~~ ~~~~ ~~~ ~~~~~~~~~~~~~ ~~~~ ~~~~~~~~~~~~~ ~~~~~~~~~~~~~~ ~~’~~~~~~~, ~~~ ~~~ ~~~ ~~~~~~~~~ ~~~~~, ~~~~~~ ~~~~~ ~~~ ~~~~~~~ ~~~~~~ ~~~~~~~~~. ~~~~ ~~~~~~~~~~~ ~~~~ le grand avantage ~~~ ~~~~~~~ ~~~~~~ ~~’~~~~~ ~~~~~~~~~~~~~~ ~~~~~~~~~~. ~~~ ~~~~~ ~~~~~-~~~~~ ~~~~~ ~~~ ~~~~ ~~~ ~~~ ~~~ ~~~~~~ (~~~~~~~~ ~~~~~~~~ ~~~ ~~~~~ ~~~~~~~~…). ~~~~~ ~~~~~ ~~~~~~ ~~~ ~~~~~~~~~~-~~-~~~ ~~~~~~~ le dessous des ~~~~~~~ (~~’~~~ ~~ ~~~ ~~ un).\nAutant ~~~ ~~~ ~~~~~~~ ~~~~ ~~~~~ ~~~~ ~~~~~ ~~ ~~~~~~~ ~~’~~~~, ~~~~~~~ ~~~ ~~’~~~~~~ ~~~~~ ~~~~~ ~~ ~~’~~~~~ ~~~ ~~~~~~ ~~~ ~~~~, puisque Lac il ~~ ~~~~~~, ~~~~~~ ~~~~ ~~~~~~~~~ ~~~ ~~~~ ~~~~~, ~~~-~~~~~~~ ~~’~~~~~~~ ; ~~~ ~~~~~ ~~ ~~~~~~ ~~~ ~~~~~~~~ ~~~~~~~~ ~~’~~~~~~~, ~~~~~ ~~~ ~~~~~~. ~~~~ ~~~~~~~~~~ ~~~ ~~~~~~~ religieusement Gaspard des montagnes (~~~~~ ~~~ ~~~~~~~~~ ~~~ ~~~~~~~~ ~~~ ~~~~) ~~~~~ ~~~~ ~~~~~ ~~~~~ ~~~’~~~~~ ~~~ ~~~~~~~~~, ~~~~ ~~~~~~~~~ ~~~~~~~, ~~~ ~~~~~~~~ ~~~ ~~~~~~~~~ ~~~~~~~ ~~~~~~~~~ ~~~~~~~~~ En ~~~~~~~~~~-~~~~~~ ~~~~~ Gaspard des Montagnes, ~~~~~ ~~~~~~~~~ ~~~~ ~~~~~~~~~~~ ~~~~ ~~~~ ~~~~~~ ~~~ ~~~~~~ ; ~~~ ~~~~~ ~~~~~~~ ~~~ ~~~~~~~~~ ~~~~~~~, ~~~ ~~~~~~~~~ ~~~~~, ~~~~~ ~~~~~~ ~~~~~~~ ~~~ ~~~~~~~ ~~’~~~~~-~~~~~~, ~~~~~ ~~~~~~ explorer les pentes ~~~ ~~~~ ~~~~~~~~~ ~~~ ~~~~~~~-~~~~-~~~~~~. ~~~ ~~’~~~~~~ ~~~~~ ~~~~~~~ ~~~ ~~~~~~~~ ~~~~~~~~~~~ : ~~~~~~~ Camus.\nRien ~~~ ~~~~~ ~~~~~ ~~~ ~~~~~ : Vois, ~~~~~ ~~~~~~~~ ~~~~ ~~~ ~~~~~~~~ se ferment…\nIl faudrait ~~~~~~ ~~~~~~~~, ~~~ ~~~~~~~~ ~~~~~~~~ ~~~~~ ~~~~~~~, ~~~ ~~~~~~~~~ ~~~~ ~~~ ~~~~~~~~~~~~~. ~~~~~ ~~’~~~~ ~~~ ~~~~~~ ~~~~~~~ ~~’~~~~~~~ ~~~~~ ~~~~~~ ~~~’~~~ ~~’~~ ~~~~~~~ ~~~~ ~~~~~~~.\nvoir l’entrée du jeudi 16 juin 2022 dans Le Jour ni l’Heure◎


Romeries - Wikipedia\n50° 12' 12" N – 03° 31' 55" R\nEtrekumuniezh Pays Solesmois\nKod INSEE 59506\nMaer Sylviane Marouzé\nGorread 6,01 km²\nhep kontoù doubl 431 (2014)\nStankter 72 ann./km²\nRomeries zo ur gumun edepartamant Norzh e Bro-C'hall.\n2.1 Bezioù-brezel ar C'hommonwealth en astenn bered ar gumun: Romeries Communal Cemetery Extension\n2.2 Bezioù-brezel ar C'hommonwealth e bered kêriadenn Vertigneul: Vertigneul Churchyard\nDalc'het eo ar gumun gant an Aostrianed adalek miz Eost betek miz Kerzu 1793; preizhet ha devet e voe gante.\n1815: al lu rusian a gamp enni goude Emgann Waterloo.\nBrezel-bed kentañ: devet eo ar maerdi ha dihelloù ar gumun en noz etre an 18 hag an 19 a viz Here 1918; kemeret eo Romeries gant Skosiz (Gordon Highlanders, Cameronians (Scottish Rifles), Royal Scots, Highland Light Infantry) ha Saozon (2nd Canterbury Regiment hag ar 8th Lancashire Fusiliers) lu ar Rouantelezh-Unanet hag ar 1st Otago Regiment eus Zeland-Nevez d'an 22 ha d'an 23 a viz Here 1918; 17 milour eus ar gumun a varv e-pad ar brezel .\nEil brezel-bed: 4 milour eus ar gumun a varv e-pad ar brezel; roet e voe ar Groaz Brezel 1914-1918 d'ar gumun e 1921\nBezioù-brezel ar C'hommonwealth en astenn bered ar gumun: Romeries Communal Cemetery Extension[kemmañ | kemmañ ar vammenn]\nSavet e voe un astenn da bered ar gumun e dibenn ar Brezel bed kentañ, e miz Here 1918. Implijet e voe gant 3vet Rannlu ar ar Rouantelezh-Unanet ha Rannlu Zeland-Nevez. Enni eo bet douaret ar Private E. Jackson eus ar 24th Bn. Royal Fusiliers , fuzuilhet d'ar 7 a viz Du 1918 evit bout bet dizertet. Ne oa nemet 128 bez hepken e penn-kentañ. Eus beredoù bihan all hag eus an tachennoù-emgann e voe degaset bezioù all goude arsav-brezel an 11 a viz Du 1918, en o mesk un nebeud eus ar 25 a viz Eost 1914 pa ranke ar re Gevredet kilañ dirak an Alamaned.\nBezioù-brezel ar C'hommonwealth e bered kêriadenn Vertigneul: Vertigneul Churchyard[kemmañ | kemmañ ar vammenn]\nMarvet int e dibenn ar Brezel bed kentañ, e miz Here 1918 .\nMeurzh 2001 Meurzh 2014 Sylviane Marouzé\n↑ 2,0 ha2,1 Commonwealth War Graves Commission\n↑ 3,0 ha3,1 Mémorial GenWeb\nAdtapet diwar « https://br.wikipedia.org/w/index.php?title=Romeries&oldid=1862169 »


Sinema. Saudade ar c’hoarezed Gusmão – Dispak\nPublished on 08/07/2020 14/09/2020 by Loeiza Alle\nRio de Janeiro, 1950. Div c’hoar yaouank, Eurídice ha Guida, 18 hag 20 vloaz. Pep hini gant he huñvre : ar piano evit unan, ar garantez evit eben. Met un tad a zo etreze : aotrouniek ha mirour, divizout a ra dispartiañ an eil c’hoar diouzh eben. A-dreuz ar c’hantved e klasko Eurídice ha Guida en em adkavout, hag ijinañ buhez ar c’hoar kollet. La vie invisible d’Eurídice Gusmão a zo ur melodrama fromus ha feminist, savet gant Karim Aïnouz e 2019.\nEr vitologiezh c’hresian ez eo Eurydice anv kompagnunez ar barzh ha soner Orfeo, hag a yay betek an Ifernioù evit savetiñ anezhi a-drugarez d’e sonerezh. Met pa dro Orfe e benn da sellet outi, e steuz Eurydice da viken en didrouz hag en deñvalijenn. E La vie invisible d’Eurídice Gusmão, azasaet diwar ul levr skrivet gant Martha Batalha, ez eo Eurídice ur plac’h vrazilian a 18 vloaz, gant ar c’hoant mont da Vienna evit dont da vezañ ur bianoourez vrudet. Cheñchet e vo he buhez da viken koulskoude pa ya kuit he c’hoar Guida da Vro-C’hres gant ur martolod.\nBuhezioù diwelus div c’hoar e Brazil er bloavezhioù 1950\nRal a-walc’h eo ar filmoù a ziskouez al liammoù etre c’hoarezed. Amañ e vez santet ul liamm diwel ha padus etre an div c’hoar, dibosupl da zistruj o buhez-pad, en desped da youl an tad.\nUr film diwar-benn an diank eo La vie invisible d’Eurídice Gusmão, dre ma kont deomp petra eo bevañ gant eñvorennoù, gant tasman un den tost met dibosupl da adkavout, ha dibosupl da c’houzout ha marv pe vev ez eo. Degouezhioù gwalleürus ha manket, karantez saotret gant gevier an tad, ar gwaz, ar batriarkiezh… Istor ar c’hoarezed a vez leuniet gant ur santimant treboulus, kreñv ha fizikel evel un taol-ratre don : bezañs an hini na vez ket gwelet, met a vo atav klasket gant an daoulagad. Un diank, ur saudade evel ma vez lavaret e portugaleg : melkoni, hiraezh ha spi kemmesket.\nAlmeida Junior, Saudade, 1899\nUn harpusted a vez santet er film ivez, dre ma talc’h pep c’hoar da ijinañ buhez diwel an hini all evit achap eus he buhez dezhi hec’h-unan. Evit Guida emañ Eurídice e Vienna o seniñ piano, hag evit Eurídice emañ Guida e karantez vras e Bro-C’hres. Ar c’hoarezed a gendalc’h da gaozeal asambles e-pad 70 vloaz hep gellet klevout respont an hini all. Istor Eurídice ha Guida a gemer neuze stumm ur melodrama, gant ur from endalc’het a-hed ar bloavezhioù, betek fin ar film.\n« Melodrama trovanel »\nBuhezioù kenstur an div c’hoar a zo filmet gant ul luc’hskeudenniñ hag ur frammañ fromus-meurbet. Ar sonerezh a zo merket gant ar fado, ken kreñv a livioù tomm ha peurvec’h kêr Rio. Ur meskaj etre an telenovela brazilian hag an drajedienn c’hresian eo La vie invisible d’Eurídice Gusmão, douget kreñv gant c’hoari an aktorezed penañ, Carol Duarte ha Julia Stockler.\nUr « melodrama trovanel » a vez graet eus ar film gant ar sevener Karim Aïnouz. E-pad pell eo bet ar melodrama ar gennad filmoù nemetañ ma veze laosket plas d’an tudennoù gwregel. Rentiñ enor d’an holl vaouzed « diwelus » en doa c’hoant ar realizatour ober. Gant ur vamm dizimez eo bet desavet eñ, e biz Brazil, en Nordeste, ur rannvro virour-tre er bloavezhioù 1960.\nC’hoant em eus bet da lidañ ar melodrama hag implijout e genedelouriezh a-benn livañ un daolenn sokial eus hor c’houlz-amzer, ur vurutelladenn splann ha tragik a-fet gweled, brazonius ha kriz. C’hoant em oa da grouiñ un istor o lakaat war wel ur pennad diwel eus istor ar merc’hed. – Karim Aïnouz\nUr freskenn feminist\nEvel er film Mustang, savet gant Deniz Gamze Ergüven e 2015 , pe A genoux les gars – Antoine Desrosières, 2018 – eo amañ al liamm etre c’hoarezed un abeg evit sevel splann a-enep d’ar batriarkiezh. Gant La vie invisible d’Eurídice Gusmão eo tudenn an tad a c’hoari ar roll-mañ, pa ziviz dispartiañ an div c’hoar ha dizarbenn o c’hoant da vezañ dizalc’h. Dre pouez ar wazed, an dimeziñ hag ar vugale war ar c’hoarezed e pella muioc’h-mui ar chañs da dizhout o hunvreoù dioute ha da vevañ en ur ser. Ar garantez etre an div c’hoar a vez flastret gant ar vachoouriezh, evel o buhezioù hag o c’horfoù.\nHa kement-se n’eo ket dister dra e Brazil Bolsonaro, ur prezidant brudet evit e seksism feuls. Kreskiñ a ra an niver a vaouezed muntret er vro, dreist-holl e-mesk ar re zu. Ur aergelc’h sañsur a vez santet ivez, hervez Karim Aïnouz, e liamm da skouer gant kresk an avielouriezh. En un enkadenn vras emañ ouzhpenn da se ar sinema brazilian, dre ma‘z eo ar gouarnamant enebet ouzh diorren ar politikerezhioù sevenadurel er vro.\nManifestadeg feminist e Brazil : “1 vaouez a vez gwallet bep 10 mn”\nMaouezed gant un nerzh hag un energiezh kreñv-tre a vez lakaet war wel gant La vie invisible d’Eurídice Gusmão, un tamm evel ma vez graet gant sinema Pedro Almodovar e Spagn. An tudennoù gwregel n’int ket filmet evel gwan, met evel nerzhioù-kalon bac’het. Ar c’hoant bevañ a vez santet war vogerioù ar gêr garioka, melen-rous, gant adskedoù mezvus.\nSetu e ro ar film-mañ ur chañs da adlenn mojenn Eurydice gant daoulagad nevez : marteze n’emañ ket ken Eurydice en Ifernioù evel ur c’houzañverez diwel ha sentus. Marteze n’he deus ket c’hoant da heuliañ he gwaz, marteze eo hi un dudenn da vat, gant ur vouez hag ur vuhez dezhi hec’h-unan – unan a c’heller gwelet.\nLa vie invisible d’Eurídice Gusmão – Film brazilian, sevenet gant Karim Aïnouz e 2019 – 2e20mn – Priz « Un certain regard » e Cannes.\n4 feminicídios a zo bet bemdez e 2019 ba Brazil, hervez ar Bodad etreamerikan evit gwirioù Mab-den (+12 % e-korf bloaz). Brazil eo ar 5vet bro washañ er bed a-fet niver a vaouezed pe merc’hed lazhet abalamour d’o jener\nAr sinema brazilian ha stad an traoù evit ar maouezed abaoe dilennadeg Bolsonaro, war France Culture\nPenaos e vez kaset war-raok ar rezistañs sevenadurel dre ar sinema en Nordeste\nFilmoù all savet gant Karim Aïnouz war tud pe sujedoù « diwel» : tudennoù er marzoù gant Madame Sata, maouezed dilezet gant La falaise argentée, poltridi kizidik paotred gant La plage du désir\nKeleier, SinemaBrazil, Familh, Feminism, Gwirioù ar Merc'hed, Sinema\nPrevious Previous post: Rekipeoù Klervi #18 : an toaz pralinet\nNext Next post: Rekipeoù Klervi #19 : cake potiron